Ўзбекистон жаҳондаги энг "эркин бўлмаган давлатлар" учлигидан жой олди\n01 Февраль 2017 16:40 3778\nFreedom House халқаро ташкилоти "эркин бўлмаган давлатлар" рўйхатини эълон қилибди. Эълон қилинган рейтингда Ўзбекистон “экспертлар” томонидан берилиши мумкин бўлган 100 баллдан 3 балл олиб “эркинликлар ва инсон ҳуқуқлари бўғиладиган” 49 давлат қаторидан жой олди.\nЎзбекистон “эркин бўлмаган давлатлар” ичида учинчи ўринга қўйилибди.\nЎзбекистонимиз каби ўзининг жаҳон сиёсатидаги позициясини мустаҳкам белгилаб олган, халқи фаровонлик билан, бахтли турмуш кечираётган, миллатлараро тотувлик ва диний бағрикенглик ҳукмрон бўлган давлатларга бу шаклда тайзиқ ўтказишнинг имкони топилмаган ҳолатларда қудратли армия – “халқаро демократик тамойиллар”, “инсон ҳуқуқлари” ҳамда “ахборот эркинлиги” жангга ташланмоқда.\nҚойил деймиз энди Freedom House ташкилотига! Жуда тўғри рейтинг тузибди бу ташкилот! “Эркинликлар” ва “инсон ҳуқуқлари” ростдан ҳам жа чекланган юртимизда! Фақат рейтинг муаллифлари “Эркинликлар” ва “инсон ҳуқуқлари” нима эканини айтишмабди, тўлдириш қиламиз бироз.\nРост-да, дунёнинг юзлаб ўлкасида инсонлар бир жинсли оилалар қуриш “эркинлиги”дан фойдаланиб келяпти, бизда бу йўқ! Жинсий эркинлик шиори остида, эркак-эркак ва аёл-аёл муносабатларини жаҳоннинг кўплаб мамлакатларида қонунийлаштирилганига кўп бўлди. Аввалда консерватив руҳда бунга қарши чиққан давлатлар, жамиятлар аста-секин “оммавий маданият” таъсирида бу разолатни қабулланишга мажбур бўлдилар. Нима эмиш, инсоннинг жинси унинг руҳининг жинсига мос бўлмаган ҳоллар бўлармиш. Бу ҳолатда инсон руҳининг жинси вакили сифатида яшашни хоҳлармиш. Бу инсоннинг табиий ҳуқуқи, демократик тамойилларнинг устуни эмиш... Ё, қудратингдан! Жаҳоннинг кўплаб мамлакатларида ҳар йили бесоқолбозлар намойишлари (гей-парадлар) ўтказилиши бошланди, айнан шундай ҳамиятсиз, инсонликдан чиққан инсоният вакиллари учун гей- олд қўшимчаси билан алоҳида хизматлар йўлга қўйилди. Кўплаб шаҳарларда бесоқолбозлар маҳаллалари пайдо бўлди...\nОртидан келган иккинчи “жинсий эркинлик” тўлқини бизда умуман бўлмаслиги аниқ: “эркин” давлатларда бир жинсли оилалар қуришга рухсат берилди. Биринчисининг юки остида қолганлар бунга қаттиқ қаршилик кўрсата олмадилар, чунки биринчи ҳолатни инсон ҳуқуқининг бир бўлаги деб тан олмоқлик натижасида иккинчисига эътироз билдириш айнан шу ҳуқуқларнинг бузилиши деб жар солинди. Ортидан бу оилаларга фарзанд боқиб олишга рухсат берилди. Қаранг, АҚШда бундай фарзандлар жамиятда ўз васийларига нисбатан ибора топишда қийналишмасин дея, 1-ота-она (parent), 2-ота-она шаклида уларни расмий номлаш жорий этилди.\nЭндиги “эркинлик”ни эса инсоннинг ҳайвонга айлантириш йўлидаги уринишдан бошқача номланиши мумкин эмас: Европа Иттифоқи мамлакатларида, хусусан, Франция, Бельгия, Голландия, Португалияда, АҚШнинг баъзи штатларида ота-қиз, она-ўғил, ака-сингил, опа-ука ўртасида жинсий муносабатлар қонуний тусга кирди. Яъни отанинг ўз қизи билан, онанинг ўғли билан эр-хотин бўлиб яшаш “эркинлиги”, унинг қонун билан ҳимояланган ҳуқуқига айланди. Бугунга келиб Швеция, Дания ва Швейцарияда айнан шундай қонун лойиҳаси устида ишланмоқда. Бундай ифлосликни жинсий норма сифатида қабул қилишга уринаётганларни инсон эмас, инсон қиёфасидаги иблис деб аташ мумкин холос. Агар жамиятда бундай фикрни тўғри деб қабул қиладиган одамлар бўладиган бўлса, уларга берилиши мумкин бўлган ягона ҳуқуқ бу – умрбодий жамиятдан ажралган ҳолда, сўнгги нафасигача якка камерада яшаш холос!\nЯна бир жамият ички нормаларини бузишга қаратилган “эркинлик” бу – феминизмдир. Аёл ҳуқуқларининг ҳимоя воситаси сифатида ўртага ташланган бу “эркинлик” назарияси ва ортидан келган амалиёт натижасида аёлнинг назокати, ибо-ҳаёси, оналик бахти, севилиш ва эъзозланиш ҳуқуқи чилпарчин қилинмоқда. Сўнгги 40 йил ичида кўплаб жамиятларда аёлни аёллик туйғусидан мосуво қилишга эришилди. Оила муқаддаслиги йўққа чиқарилмоқда. Аёл бахтли бўлиши учун оила кўча ҳаётидан кейинги ўринда туриши лозимлиги фикрига аёлнинг патриархат жамият қурбони эканлиги газак қилиб едирилмоқда. Тасаввур қилинг, аёл тенг ҳуқуқли бўлгани учун эркак нима қилса, шуни қилиши, нима қилмаса шуни қилмаслиги керак. Ўзбекчага ўгирганда, сигирни соғиш учун молнинг бир томонида аёл, нариги томонида эркак ўтириши керак. Энг қизиғи, аёл туғмаслиги керак, чунки у туғруқ даврида чеккан азобни эркак бошидан ўтказмайди, бу ўринда эса аёлнинг тенг ҳуқуқлилиги бузилади деган фикрни мантиққа жойлаш учун билмадик, нима қилиш керак.\nБулар бари кўп мамлакатларда қиладиганини қилиб бўлди. Бундай бемазагарчиликларни ёйиш учун эса Интернет ўйлаб топилди. Интернет бугунги кунда атом қуролидан ҳам кучли воситага айланиб бормоқда. Сайтлар, оммавий ахборот воситаларининг электрон шакллари орқали инсонни издан чиқариш секин бораётганини англаб етган “даҳолар” ижтимоий тармоқларни ўйлаб топишди. Энди интернет фойданувчиларини қизиқишларига кўра гуруҳлаш, уларни аниқланган ахборот эҳтиёжига кўра тўйдириш бошланди. Қолаверса, ижтимоий тармоқларни юқорида таъкидлаб ўтганимиз, мавжуд давлат тузумларини ағдариш учун восита сифатида ҳам фойдаланиш йўлга қўйилди. Араб давлатларида, Украинада бўлган воқеаларда халқаро ижтимоий тармоқ орқали хабарлашиш, ғалаёнларни ташкил этиш ҳамда керакли ахборот билан таъминлаш учун фойдаланилгани айнан иштирокчилар ва қўзғолончилар томонидан кенг эътироф этилмоқда.\nСўз “эркинлиги” дейилди, ҳар қандай ёвуз ниятлар ва ахлоқсизлик сўз эркинлиги ифодаси таснифини олди, бунга қарши бўлиш эса сўз эркинлиги ҳуқуқининг бузилиши деб жар солинмоқда. Тўғри, ҳар ким хоҳлаганини гапириши – бу сўз эркинлиги, лекин ҳар ким хоҳлаганини тарғиб қилиши бу – энди жамият тизимини йўлдан чиқаришга уринишдан бошқа нарса эмас…\nЎзбекда жуда кўп бундай тўсиқ қўйилган бундай “эркинлик”лардан! Ота-онасини кўчага ҳайдаб юбориш “эркинлиги”, жаҳл оҳангида муомала қилгани учун ота-онасини судга бериш “эркинлиги”, эр-хотин "свинг" клубларга бориб, бошқа жуфтликлар билан бир-бирининг кўз ўнгида ифлослик қилиш “эркинлиги”, ўқувчиларнинг асаби бузилиб қолса мактабга бориб бировларни Калашников автоматидан ўққа тутиш “ҳуқуқи”...\nАгар юқорида биз қаламга олган ҳолатлар бу инсон “ҳуқуқи”, бу эркинлик”, бу “демократия тамойили” бўладиган бўлса, “керакми бизга фойдасидан зиёни кўп бундай “инсон ҳуқуқи”, бундай “эркинлик”, бундай “демократия???” деб ҳайқиргинг келади...\n2017-03-01 17:37:41 2365\n2017-03-07 20:00:04 3251\n2017-03-17 15:34:58 1753\n2017-02-27 11:17:07 4617\nНаманган вилояти маданий мероси 01.11.2018 25348\nНаманган вилояти маданий мероси 17.10.2018 48017


Шомуродовни “Женоа”да нималар кутмоқда?\n6 октябрь, 2020, 12:23\nТеглар:Элдор Шомуродов | Женоа | Ростов | Легионерларимиз\nУни қизғин кураш кутиб турибди.\nКамида бир йил давомида муҳокама қилинган Миранчук трансферидан фарқли ўлароқ, Шомуродов келишувга жуда тез эришди. Сўнгги Осиё Кубогининг энг яхши ўйинчиларидан бири, "Ростов"нинг асосий тўпурари тахминан бир ҳафта музокара олиб борди. Ростовликлар ҳам ортиқча инжиқлик қилмади ва ўз юлдузини Италияга қўйиб юборди.\n"Женоа" скаути Aурелио Росси август ойининг охирида генуяликлар президентига муаммоли марказий ҳужум позициясига даъвогарларнинг қисқа рўйхатини тақдим этди. Икки йил ичида Генуя клуби бирданига иккита ҳужум юлдузини йўқотди. Биринчидан, Кшиштоф Пёнтек порт шаҳарни Миланнинг замонавий кўчалари билан алмаштирган бўлса, Кристиан Куаме юқорироқ даражадаги “Фиорентина”га йўл олди. Мавсум аввалида бош мураббий Роландо Маран амалда фойдасиз бўлган учта вариантга эга эди:\n-Моуриньонинг "Интер"ида ўзининг энг яхши ўйинларини намойиш этган қария Пандев;\n-Краучнинг итальянча кўриниши - Маттиа Дестро;\n-Италияга эндигина мослашаётган жуда ёш Жоэль Асоро.\nУшбу ҳолатда Шомуродов нафақат бу курашда ғалаба қозониши, балки жамоа етакчисига айланиши шарт!\nГенуяда Элдорнинг фақат олдинга интилиши учун кўп сабаблар мавжуд. Шунга қарамай, унга бу борада тўсқинлик қилиши мумкин бўлган омиллар ҳам йўқ эмас. "Женоа"да кўп йиллар давомида ғалати қарорлари билан танилган президент ҳукмронлик қилмоқда. Энрико Перециоси бир мавсумда мураббийларни олти марта ишдан бўшатиши, уларни ҳайдаб юбориши ва бир ой ичида яна ортга қайтариши мумкин (Иван Юрич ҳамда Давиде Баллардини билан шундай ҳолат юз берган). Ёки кийим алмаштириш хонасига кириб, асосий таркибга ўзи истаган ўзгартиришларни киритиши ҳам эҳтимолдан холи эмас.\nГенуяликларнинг азалий рақиби "Сампдория" билан кўп йиллик тўқнашувлари ва ҳатто, допинг воситалари билан боғлиқ маш-машалар ҳақида гап-сўзлар бор. Генуяликлар ўйини муаммоларга тўла. Мавсум бошида улар чемпионатнинг энг ёмон жамоаларидан бири мақомини олди ва "Corriere dello Sport" нашри томонидан ўтказилган “А Серияда иштирок этишга энг номуносиб жамоа” сўровномасида энг кўп овоз тўплади. Клуб президенти Перециоси бу ишда “Сампдория”ни айбдор қилиб кўрсатди. Жамоа раҳбари ашаддий рақиби бундай провокацион сўровномани ташкил этишда бош-қош бўлганлигини иддао қилди. Бироқ, Шомуродовнинг трансфери маркетинг нуқтаи назаридан жуда фойдали бўлди. Бугун аллақачон клубнинг ижтимоий тармоқларида рус ва ўзбек тилларида изоҳлар тўлдирилган.\nЭлдор бутун миллатнинг A Серия оламига йўлбошчиси. Шубҳасиз, агар коронавирус туфайли бўш трибуналар билан ўйин ўтказишга тўғри келмаганида, "Луижи Феррарис" стадионида Ўзбекистон байроқлари кўзга ташланар ва ишқибозларининг ҳайқириқлари янграр эди. Бундай воқеа Италия учун умуман янгилик эмас: "Рома" бир йил олдин турк футболчиси Мерт Четинни Туркияда машҳурлигини кучайтириш учун атайин сотиб олди, “Болонья” Осиёда ўз номини кенгроқ ёйиш мақсадида Япониядан Томиясуни олиб келди ва "Юве" Уэстон Маккеннини AҚШда янада кўпроқ мухлисларга эга бўлиш учун Туринга таклиф қилди. Мана бу пухта ўйланган ҳақиқий ишбилармонларга хос режа эди.\nШомуродовнинг харид қилиниши нафақат маркетингга қаратилган юриш, балки футболчининг келгуси фаолияти учун ҳам фойдали бўлишига ишонамиз. Вакилимиз олдиндаги баҳсларда Кьеллини, Кулибали каби маҳоратли ҳимоячилар қаршилигини синдириб, Буффон, Доннарумма каби жаҳон тан олган посбонлар дарвозасига голлар уришини кутяпмиз. Ва табиийки, тўпурарлар курашида Шомуродовни Роналду, Иммобиле, Ибрагимович каби ҳужумчилар билан жиддий рақобат кутмоқда. Ҳамюртимиз бу курашда ғалаба қозониши лозим!


Ёш олимлар кенгаши аъзоси беш йиллик изланишлари асосида ёшлар учун сиёсий рисола яратди - Халқ сўзи\n12:12 30 Май 2020 Жамият\nБу йил «Илм, маърифат ва рақамли иқтисодиётни ривожлантириш йили» деб номланиши ёшларнинг илм-фанга бўлган иштиёқини янада оширди, десак янглишмаймиз. Синовли кунларга қарамай, ёшларнинг жамиятдаги ўзгаришларга бефарқ бўлмаслиги, турли ташаббусларга ўз ҳиссасини қўшишга интилишлари кишини қувонтиради. Карантиндан сўнг нашр этишга тавсия этилган «Тараққиёт ва ёшлар» номли сиёсий рисола ёшлар ташаббусига бир мисолдир.\nКитоб «Давлат ва жамият ҳаётидаги демократик ислоҳотлар», «Суд-ҳуқуқ тизимидаги муҳим ислоҳотлар», «Иқтисодиётни ривожлантириш ва либераллаштириш» каби олти бўлимдан иборат бўлим, ҳар бирида ўттиздан ортиқ мавзулар ёритилган. Тўпламда электрон ҳукуматнинг такомиллашиши, портал тизимининг жорий этилиши, журналистика соҳасидаги ўзгаришлар, коррупцияга қарши кураш каби мавзуларга алоҳида урғу берилган. Китобда нафақат Ўзбекистондаги вазият, шунингдек, дунёдаги ўзгаришлар ҳам ҳисобга олинган бўлиб, керакли жойларда халқаро статистикалар берилган.\n– Рисолани яратишда беш йил мобайнида изланишлар олиб бордим, – дейди китоб муаллифи, Ёш олимлар кенгаши аъзоси Отабек Мусурмонов. –Албатта, бунда кўплаб илмий китоблар, сиёсий мақолалар ўқиш, сиёсий кўрсатувлар, видео роликлар билан танишиб чиқиш орқали ғоялар йиғилди. Ушбу рисолани ёзишдан мақсад ёшларни сиёсий ҳужжатлар, қонунлар ва уларнинг ижроси ҳақида яқиндан таништириш, хулосалар, таклифлар уйғотишдир. Китоб карантиндан сўнг чоп этиш режалаштирилган.\nТокио 2020: Оксана Чусовитина 8-Олимпиадасидаги иштирокини саралаш баҳсларида якунлади\nНикита Рафалович чорак финалга йўл олди


Ш.Рашидов туман ДХМ амалиётнинг иккинчи манзили » Sangzor.uz - Жиззах янгиликлар портали\nSangzor.uz - биз сизга яқинмиз! » ДХА янгиликлари » Ш.Рашидов туман ДХМ амалиётнинг иккинчи манзили\nШ.Рашидов туман ДХМ амалиётнинг иккинчи манзили\nУшбу марказ 229 минг 395 нафар аҳолига хизмат кўрсатади. Бир кунда 100-150 нафар фуқаро давлат хизматларидан фойдаланадилар. Хабарингиз бор, Давлат хизматлари агентлиги Жиззах вилоят бошқармаси томонидан ҳафтанинг икки куни давомида туманлардаги ДХМ биноларига ташриф буюрилган ҳолда, муаммоларни ўрганиш, фуқаролар билан мулоқот ўтказиш амалиётга тадбиқ этилган. Бу галги амалий ташриф Мирзачўл туманидан сўнг, Ш.Рашидов туманига уюштирилди. Янги амалиётнинг жорий этилиши натижасида шу куни 5 нафар мурожаатчининг уй-жой, никоҳ ёшини қисқартириш, фарзандини МТМга жойлаштириш каби муаммолари тингланди.\nИш услуби- янги форматда.\nСамДУ талабалари Самарқанд тумани Давлат хизматлари марказида бўлишди


Бугун барча мактабларда "сўнгги қўнғироқ" жаранглади\nМамлакатимиздаги барча умумтаълим мактабларида 25 май куни “Хайр, мактаб! Салом, коллеж!” мавзуидаги тадбирлар “Замонавий билимлар билан замонавий касб-ҳунарга эга бўламиз” шиори остида ташкил этилди.\n2015/2016 ўқув йили ҳам таълим тизимида ранг-баранг воқеаларга бой бўлди. Болаларга билимлар билан бирга, Ватан келажаги учун масъуллик, тинч ва осойишта, бахтиёр ва фаровон ҳаётни кўз қорачиғидек асраб-авайлаш, яратилган имкониятларга муносиблик туйғусини сингдиришга алоҳида эътибор қаратилди.\nЎтказилган кўплаб танловлар жараёнида энг яхши мактаб, энг яхши фан ўқитувчиси, она тили ва адабиёт, ҳуқуқ, иқтисодий билимлар ва бошқа кўплаб фанлар бўйича билимдон ва изланувчан ўғил-қизлар аниқланди. Спорт мусобақалари болаларнинг иродасини тоблаган бўлса, ижодий лойиҳалар, танлов ва фестиваллар жонажон Ўзбекистонимизнинг истеъдодларга нақадар бойлигини намойиш этди.\nЎзбекистон Республикаси Халқ таълими вазирлигидан олинган хабарга кўра, жорий ўқув йилида умумтаълим мактабларини 476 минг 616 ўқувчи тамомлади. Улар ўқитишнинг кейинги – ўрта махсус, касб-ҳунар тизими босқичига тўлиқ қамраб олинади.\nРАВШАН СОБИРОВ БИТИРУВЧИ ЎҒЛИ УЧУН “ҲАЙР МАКТАБИМ”НИ КУЙЛАБ БЕРДИ @MIRZOMUZAFFAR https://t.co/HgdlNkXCIh pic.twitter.com/3nwCbJvMIZ


Каримов декабрда Туркманистонга боради\nТуркманистон матбуотига кўра, Ўзбекистон президенти Ислом Каримов Туркманистонни Хитой билан боғловчи газ қувурини декабр ойида ишга тушириш маросимида иштирок этишини расман тасдиқлаган.\nАйтилишича, бу ҳақда президентлар жума куни ўтказган ўзаро телефон мулоқоти чоғида келишиб олганлар.\nУзунлиги 7 минг кмни ташкил этган янги газ қувури Турманистонни Ўзбекистон ва Қозоғистон ҳудуди орқали Хитой билан боғлайди.\nРасмий Ашхобод келаси 30 йил ичида Хитойга 40 миллиард куб мерт газ етказиб беришга ваъда берган. Янги газ қувурини ишга туришиш маросимида, шунингдек, Қозоғистон ва Хитой етакчиларининг ҳам иштирок этиши кутилмоқда.


АТБ “Қишлоқ қурилиш банк” томонидан банк тизимидаги ходимлар учун туркум семинарлар ўтказилмоқда. Уларда яқинда қабул қилинган янги таҳрирдаги “Ўзбекистон Республикасининг Марказий банки тўғрисида”ги, “Банклар ва банк фаолияти тўғрисида”ги, “Валютани тартибга солиш тўғрисида”ги, “Тўловлар ва тўлов тизимлари тўғрисида”ги Қонунлар мазмун-моҳияти ва уларнинг ижросини таъминлаш бўйича тушунтиришлар ҳамда услубий тавсиялар берилмоқда. Ҳозиргача бундай семинарларда 500 нафардан ортиқ ходим иштироки таъминланди.\nЎқувлар давомида Ўзбекистон банк-молия секторидаги ислоҳотлар тобора чуқурлашиб бораётгани, янги таҳрирдаги қонунларнинг қабул қилиниши моҳиятан республика банк тизимида янгича муносабатларни қарор топтиришга қаратилгани қайд этилмоқда.\nМазкур қонунларнинг ижросида худудларда аҳоли ва мижозлар билан иш олиб борадиган банк филиаллари ходимлари муҳим ўрин тутади. Қонунлар билан татбиқ қилинаётган янгилик ва ўзгаришларни, энг аввало, банк ходимлари англаб етиши лозим. Шу боисдан семинарларда қонунларнинг ҳар бир моддаси бўйича батафсил тушунтиришлар берилмоқда.\nБундай туркумдаги семинарлар орқали 2019 йилнинг 20 декабргача “Қишлоқ қурилиш банк” тизимида ишловчи барча ходимлар қамраб олиниши режалаштирилган.


19 Май 19:31\nNUR-SULTAN. Кazinform - Кўчма тиббиёт мажмуалари томонидан мамлакатда 1,8 миллион киши эмланди. Бу ҳақда ҚР Соғлиқни сақлаш вазирлигининг Тиббий ёрдамни ташкил этиш департаменти директори ўринбосари Гулнара Сарсенбаева маълум қилди, дея хабар беради Кazinform мухбири.\n«Мамлакат соғлиқни сақлаш тизимида коронавирус инфекцияси билан боғлиқ глобал ўзгаришлар шароитида жиддий ўзгаришлар рўй берди. Масалан, бирламчи тиббий-санитария ёрдами ташкилотлари ҳузурида 3 мингга яқин сайёр бригадалар ташкил этилган. Улар коронавирус инфекцияси билан касалланган беморларга ёрдам беришда самарали эканлиги исботланган. Ушбу амалиёт такомиллаштирилмоқда ва ривожлантирилмоқда. Бугунги кунда транспорт тиббиёти чекка қишлоқлар аҳолисига тиббий хизмат кўрсатмоқда. Жумладан, 149 та кўчма тиббиёт мажмуаси қишлоқларга бориб, мақсадли гуруҳлар учун скрининг текширувларини ўтказади. Мутахассислар маслаҳат бериш учун қабул қилади», - деди у.\nУнга кўра, ўтган йили кўчма тиббиёт мажмуалари аҳолини эмлашни амалга оширди. Чекка қишлоқларда 1,8 миллионга яқин аҳоли коронавирусга қарши эмланган.\n– Кўчма тиббиёт мажмуалари фаолияти натижасида сурункали хасталикка чалинганлар аниқланиб, назоратга олинди. Жорий йилда мажмуалар тасдиқланган жадвал асосида ишламоқда. Жорий йилнинг 1-чорагида 300 мингдан ортиқ аҳоли истиқомат қиладиган 550 та аҳоли пунктига хизмат кўрсатилди. 118 минг диагностик ва 57 мингдан ортиқ лаборатория текширувлари ўтказилди. 16 мингга яқин бемор аниқланиб, уларнинг 3 мингга яқини назоратга олинди», — деди Гулнара Сарсенбаева.


Хуршида Ҳамроқулова. Абдулла Қаҳҳор ва хориж - www.ziyouz.uz\nБош саҳифа Илм ва фанАдабиётХуршида Ҳамроқулова. Абдулла Қаҳҳор ва хориж\nЧоп этилган 04.07.2017 25.02.2017 МуаллифZiyouz.uz\nАбдулла Қаҳҳорнинг чет тилларга таржима қилинган асарлари, хориждан келган мактублар, умуман, адибнинг дунё халқлари билан алоқаси хусусида ёзувчининг уй-музейи фондида сақланаётган манбалар аниқ маълумот беради.\nХусусан, Германияда (1961 й.), Болгарияда (1961 й.), Эстонияда (1960 й.), Арманистонда (1961 й.), Руминияда (1963 й.), Молдавияда (1970 й.) нашр қилинган “Синчалак” қиссаси К.Симонов таржимасида “Знамя” журналининг 1959 йил 2-сонида, “Роман-газета”нинг 1959 йил 16-сонида “Птичка-невеличка” номи остида босилиб чиққан. Асар В.Смирнова сўзбошиси билан эълон қилинган.\n1965 йил “Птичка-невеличка” китоб ҳолида нашр қилинади ва унда адибнинг қисса ва ҳикоялари ўрин олади.\n“Синчалак”нинг Татаристондаги нашри Х.Яхин таржимаси “Кул жетмес кеше” номи билан “Совет адабияты” журналида эълон қилинган бўлса, кейинроқ Я.Шамсутдинов таржимасида китоб ҳолида чоп этилган.\nШу муносабат билан таржимоннинг Абдулла Қаҳҳорга ёзган хати билан таништирмоқчимиз.\n“Ниҳоят сизга “Синчалак” қиссасининг таржима қилинган нусхасини жўнатишга имконият туғилди. Китоб март ойида нашр қилинди. Бизнинг тилимиз ўзбек тили билан ҳамоҳанг. Таржима сизга ёқадими-йўқми, ҳар қалай, сизга маъқул бўлишини хоҳлар эдим. Қозонда китобингизни севиб ўқишяпти.\nАбдулла ака, Москвада янги пьесангиз “Тобутдан товуш” ижобий баҳоланибди. Малол келмаса, пьесадан бир нусха жўнатсангиз. Биз Татар академик театри билан бирга танишиб чиқамиз. Умуман, “Синчалак”нинг таржимасига оид (асар) тақриз ёзишингизни илтимос қиламан. Сервер Эдҳемованинг “Ип йурекли Сеиде” мақоласининг Я.Шамсутдинов мактубига илова қилинганлигидан қиссага доир мақолаларнинг матбуотда эълон қилинганлигини билиш мумкин”.\nЯна бир хат собиқ ГДРдан, “Култур унид Фортштритт” нашриёти директори Кошутдан келган. Рус алифбосида ёзилган ва 1962 йил 5 январда жўнатилган ушбу мактубда шундай фикрлар бор:\n“Ҳурматли ўртоқ Қаҳҳор! Шарафиддиновдан билдикки, сиз немис тилида чиққан “Sekretar Saida” романининг муаллифлик нусхасини олмабсиз. Эҳтимол, посилка йўлда йўқолгандир. Энди китобни кеч олишингиздан афсусдамиз. Роман бир неча ой олдин нашрдан чиққан. Бугун сизга алоҳида почта орқали китобдан 4 нусха ва нашриёт газетаси ҳисобланувчи “Эрнте” (“Жатва”)дан бир нусха жўнатяпмиз. Бунда сиз ва романингиз ҳақида маълумот берилган. Умид қиламизки, китоб сизга ёқади. Биз ҳозирги ўзбек адабиётининг қизиқарли китобини немис китобхонларига таништирганимиздан хурсандмиз. Сизга келгуси ижодингизда муваффақиятлар тилаб қоламиз”.\nШунингдек, уй-музейда Англия, Ҳиндистон, Чехословакия, АҚШдан келган, турли мавзуларда ёзилган мактублар ҳам бор. Калифорния штатидан, “Универсал билимлар ташкилоти” директори Фармер томонидан жўнатилган хатда келажак кишиси қандай бўлиши керак, бу дунёда жаннатни қандай яратиш мумкин, деган фикрлар юритилади. Махсус тўплам қилинаётганлиги хусусида тўхталиб, жумладан шундай дейилади:\n“Бу тўплам дунёвий характерда бўлиб, “Инсон учун замонавий башорат” деб номланади. Америка газеталарининг кўпчилигида бу ғоя кўрсатилган ва уларни дунё бўйлаб тарқатяпмиз. Кутилган мақсад — келажак кишисининг камолотини аниқлаш. Мен умид қиламанки, Сиз бу ғояларни ўз дастурингизга киритасиз”.\nМактуб инглиз тилида ёзилган, кейинчалик музей ходимлари томонидан русчага таржима қилинган. Абдулла Қаҳҳор бу хатга қандай муносабат билдиргани бизга номаълум. Аммо шу маълумки, ёзувчи келган мактубларга беэътибор бўлмаган, ҳатто, бир неча жавоб мактублари ҳам сақланиб қолган.\n“Ҳеч бўлмагандан кеч бўлгани ҳам яхши, дейишади. Мен “Синчалак” қиссасининг чечен тилидаги таржимасига муҳаррирлик қилдим. Уни чечен тилида “Кичкина Саида” деб атадик. Асар чечен китобхонларига манзур бўлди”, — деб ёзади М.Мусаев.\nБу каби хатларни жуда кўп мисол қилишимиз мумкин. Абдулла Қаҳҳорнинг асарларини дунёга танитишда “Совет адабиёти” (“Советская литература”) журналининг ўрни муҳимлигини қайд этиш лозим.\nМазкур журналнинг немис тилидаги нашрида “Das seidene sjusane” (“Шоҳи сўзана”, 1958 й., 8-сон), “Blunde wurden senend” (“Кўр кўзнинг очилиши”, 1961 й., 11-сон), испан тилидаги нашрида “Los ciedos empiezan a vercbaro” (“Кўр кўзнинг очилиши”, 1961 й., 11-сон), француз тилидаги нашрида “La tapis brode” (“Шоҳи сўзана”, 1958 й., 8-сон), инглиз тилидаги нашрида “The girls” (“Қизлар”, 1962 й., 12-сон) асарлари босилган.\nИнглиз тилида “The shy wife” (“Майиз емаган хотин”) “Library оf soviet Literature” рукни остида “25 stories from the soviet repablics” (“Совет Иттифоқи ёзувчиларининг 25 ҳикояси”) номи билан Москвада чоп этилган. Бу тўплам “Абдулла Қаҳҳор” библиографик кўрсаткичда қайд этилмаган.\nВ.Смирнованинг “Abdulla Kakhar from the Fergana valled” (“Фарғона водийилик Абдулла Қаҳҳор”) мақоласининг “Soviet literature” журналида инглиз тилида чоп этилиши адабий танқиднинг Қаҳҳор ижодига илиқ муносабатини кўрсатади.\nАбдулла Қаҳҳор асарлари Осиё халқлари адабиётида ҳам салмоқли ўрин эгаллайди. Бенгал тилида чоп этилган “Маҳалла” ҳикояси “Рассказы писателей народов СССР” тўпламида Москвада (1967 й.) нашр қилинган.\n“Солнце над барханами” тўпламида “Кўр кўзнинг очилиши” ҳикояси араб тилида Москвада (1967 й.) нашрдан чиққан. Тўпламда М.Авезов, Ч.Айтматов, Б.Кербобоев, Мирмуҳсин, Ф.Муҳаммадиев, Ш.Бейшеналиевлар асарларидан намуналар берилган.\nШуни алоҳида қайд этиш лозимки, Греция адиби Костас Франгискатоснинг “Совет Осиёсининг шоир ва ёзувчилари” китобида Қаҳҳор ижоди ҳақида маълумот ва “Шоҳи сўзана” пьесасидан парча берилган. Мазкур маълумот адиб библиографиясида берилмаган. Мазкур китоб муаллифнинг хати билан бирга уй-музейида саланади. Мактубда қуйидаги гаплар ёзилган:\n“Ҳурматли ҳамкасб! 1959 йил 15 майда сизга биринчи мактубимни, “Гиопериодико мас” журналида босилган ижодингиз ҳақидаги мақолани жўнатган эдим. Шоир Али Тўқонбоевнинг менга ёзишича, бу мақола юзасидан сиз билан суҳбат ўтказган экан. Мактубда китобингиздан ва ўзингиз ҳақидаги маълумот жўнатишингизни илтимос қилган эдим. Бу ишимдаги имкониятларни оширар эди. Афсуски, жавоб ололмагач, Сиз ҳақингизда билганим озгина маълумот билан “Шоҳи сўзана” пьесасидан парчани китобимга киритиб юбордим. Эндигина нашрдан чиқишига қарамай, Афина ва Пиреядаги ҳамма газеталарда китобга оид тақризлар эълон қилинди.\nСизнинг Европа тилларига, хусусан, француз тилига таржима илинган китобларингизни олишни хоҳлар эдим.\nХат йўлларда қолиб кетмаслиги учун Афина элчихонаси ёки Совет иттифоқи Телеграф агентлиги (ТАСС) орқали жўнатишингизни илтимос қиламан”.\nБошқа бир мактуб — 1959 йил 15 декабрда чех ёзувчиси хатида, эса: Ш.Рашидов билан самолётда учрашдим. Унга Москвада К.Симонов билан “Синчалак” ҳақида гаплашганим, асарнинг чех тилига таржима илинаётганлигини айтдим…\nСизга “Синчалак” ва ижодингиз ҳақида ёзилган газетани жўнатяпман…” дейилади.\nБироқ қиссанинг чех тилидаги таржимаси музейда йўқ ва бу ҳақда библиографик кўрсаткичда ҳам кўрсатилмаган. Хориждан келган мактублар ёзувчининг бошқа эллар билан дўстона муносабат ўрната олганини кўрсатади.\nАбдулла Қаҳҳорнинг қардош халқлар тилига таржима қилинган асарлари ҳам кўп сонни ташкил қилади.\n“Асрор бобо” ҳикояси “Асраркул ата” номи билан қорақалпоқ тилида, “Кино” ҳикояси озарбайжон тилида, “Откен кунлерден эртеклер” (“Ўтмишдан эртаклар”) асари “Амударё” журналининг 1967 йилдаги қатор сонларида, “Олтин юлдуз” қиссаси ҳам шу журналда (1967 й., 6-7-сон) босилган.\n“Жулдыз” номли қозоқ журналида (1960 й., 2-3-сон) “Шынамақтай шымшық” (“Синчалак”) қиссаси нашр қилинган.\nЖуда кўп баҳсларга сабаб бўлган, “Сароб” романи илк бор рус тилда В.Смирнова таржимасида “Мираж” номи билан Тошкентда нашр қилинган.\nҚаҳҳор асарини тожик китобхонларига етказишда К.Қаҳҳорованинг хизмати беқиёс. К.Қаҳҳорова томонидан тожик тилига таржима қилинган “Сароб” романининг қўлёзма нусхаси уй-музейида сақланади, аммо китоб нашри библиографияда қайд этилмаган.\n“Ўтмишдан эртаклар”, “Анор”, “Бемор”, “Миллатчилар”, “Бошсиз одам”, “Кўр кўзнинг очилиши”, “Башорат”, “Қабрдан товуш”, “Бек”, “Жонфиғон”, “Адабиёт муаллими”, “Қизлар”, “Майиз емаган хотин”, “Мунофиқ” асарлари “Афсонаҳо аз гузашта” номи билан “Ирфон” нашриётида (Душанбе) нашрдан чиққан бўлса, “Шарқи сурх” (1959 й., 3-сон) журналида “Ҳикояҳо” номи остида “Анор”, “Дузд” (“Ўғри”), “Бемор” ҳикоялари чоп этилган.\n“Шарқи сурх” журнали Абдулла Қаҳҳорнинг кўп асарларини нашр қилган. Хусусан, “Сўзанаи шоҳи” (“Шоҳи сўзана”), “Се ҳикоя” номи остида “Зане ки мавиз нахурдааст” (“Майиз емаган хотин”), “Ғами зиёдати” (“Ортиқча ташвиш”), “Муаллими адабиёти” (“Адабиёт муаллими”) ҳикоялари чоп этилган.\nЁзувчи асарларини рус китобхонларига етказишда “Звезда востока” журналининг ўрни муҳим. “Минг бир жон” (“Тысячи одна жизнь”, 1957 й., 9-сон), “Оғриқ тишлар” (“Больные зубы”, 1958 й., 6-сон) “Звезда Востока”да, “Шоҳи сўзана” (“Шелковое сюзане”, 1952 й., 3-сон) “Звезда” журналида босилган.\nАдибнинг комедиялари “Искусство” (1982 й.) нашриётида чоп этилган.\nЯна бир гап. Абдулла Қаҳҳор ижоди юзасидан кўп тадқиқот олиб борган И.Боролинанинг 2004 йил “Муравей” нашриётидан чиққан “Тюркские литературы и фольклор” китоби К.Қаҳҳорованинг жияни Хуршида Жалолова томонидан музейга келтирилган. Унда И.Боролинанинг дастхати ёзилиб, 2004 йил 7 ноябр санаси қўйилган. Мазкур китобда “Рассказы Абдулла Каххара” деб номланган катта илмий тадқиқотнинг борлиги ёзувчи ижодининг алоҳида қимматга эгалигини кўрсатади.\nАбдулла Қаҳҳор мураккаб бир даврда яшашига қарамай хориж ва қардош халқлар билан дўстона муносабати ўзбек адабиётини дунёга танитишда ўзига хос ўрин тутган.\nХуршида Ҳамроқулова, филология фанлари номзоди.\n“Жаҳон адабиёти” журнали, 2005 йил, 9-сон\n← Аввалги Аввалги Латиш мақоллари (58 та)\nКейинги → Кейинги: Пабло Неруда. Йўл кўрсатувчи юлдузлар


Моддий манфаатдорлик кунлик суръат ўсишини оширмоқда\nПискент туманида пахта йиғим-терими тобора қизғин паллага кириб, давлатга хом ашё топшириш кунлик суръати ҳам ортиб бормоқда. Бунда теримчиларнинг меҳнати вақтида қадрланаётганлиги муҳим омил бўляпти.\n"Холиқберди" маҳалласида ҳосилни йиғиштириб олишда кўмаклашаётган 280 нафар кўнгилли ҳашарчиларнинг меҳнати фермерлар томонидан рағбатлантирилаётганлиги терим суръатининг ўсишида айни муддао бўлмоқда.\nБундай манфаатдорлик “Навоий” ҳудудидаги "Аширматов Жумабой" фермер хўжалигида ҳам йўлга қўйилганлиги боис, 35 гектар майдондан 102 тонна ҳосил қисқа фурсатда йиғиштириб олиниб, давлатга пахта сотиш режаси ортиғи билан уддаланди.\nШу боис, фермер хўжалиги раҳбари Э.Жумабоев механизатор ва сувчилар, теримчилар меҳнатини эътироф этиб, уларга қимматбаҳо совғалар ҳамда озиқ-овқат маҳсулотларини топширди.


Арипов Туркманистонда учинчи муҳим учрашувни ўтказди | Qalampir.uz\nАрипов Туркманистонда учинчи муҳим учрашувни ўтказди\nОлам\t12 Август 2019 18:57 1832\nБиринчи Каспий иқтисодий форуми доирасида Ўзбекистон Бош вазири Абдулла Арипов Россия Ҳукумат раҳбари Дмитрий Медведев билан учрашди. Бу ҳақда РФ Ҳукумат портали хабар берди.\n“Мен 10 июль куни Москва ва Москва вилоятига сафаримиз жуда мазмунли дастур билан ташкиллаштирилгани учун миннатдорлик билдирмоқчиман. Биз ахборот технологиялари, маркировкалаш, солиқ соҳаларида ҳамкорликнинг янги йўналишларини белгилаб олдик. Мамлакатларимиз ўртасидаги савдо-иқтисодий ҳамкорлик жадал ривожланмоқда. Биздаги маълумотларга кўра, етти ой ичида савдо ҳажми ўтган йилги кўрсаткичдан 15 фоизга ортиқ. Йил охирига келиб у 6 миллиард доллардан ошади, деб умид қиламиз”, деди Арипов.\n“Абдулла Ниғматович, сизни яна бир бор самимий қутлайман. Бу йил биз тез-тез учрашяпмиз. Бу Россия ва Ўзбекистон ўртасидаги ҳамкорликни барқарор ривожлантириш гаровидир. Сиз яқинда Москвада бўлдингиз. Бугунги тадбир нафақат форумга тегишли мавзуларни, балки икки томонлама ҳамкорликни, президентлар ва ҳукуматлар даражасида қабул қилинган бир қатор қарорларни амалга оширишни муҳокама этиш имкониятини беради”, деди Медведев.\nАввалроқ, Абдулла Арипов Туркманистон Президенти Гурбангули Бердимуҳамедов билан учрашгани ҳақида хабар берган эдик.\nЎзбекистон-Россия Абдулла Арипов Дмитрий Медведев\nЭнди Ўзбекистондан Россияга кетаётганлар ўзи билан мева-сабзавотлар олиши мумкин Президент РФ иқтисодий ривожланиш вазирини қабул қилди Ташқи ишлар вазирлигида Россия элчиси билан учрашув ўтказилди Президент қарорига мувофиқ “Ўзбеккўмир” АЖ Россиянинг хусусий компанияси бошқарувига топширилади РФ Бош вазири Дмитрий Медведев май ойи охирида Ўзбекистонга келади Россиялик ҳамкорлар билан замонавий қишлоқ хўжалиги техникалари ишлаб чиқарилади\n23 Январь 19:43 82482\n24 Январь 19:50 32232\n24 Январь 23:14 31513\n23 Январь 15:24 25688\n23 Январь 20:08 24979


Шавкат Мирзиёевнинг божхонага оид фармони қабул қилинди - xabar.uz\nШавкат Мирзиёевнинг божхонага оид фармони қабул...\n26.04.2022 10:26 0 1688\n«Божхона ҳудудида қайта ишлаш божхона режими қўлланилишини соддалаштиришга оид қўшимча чора-тадбирлар тўғрисида»ги Президент фармони (ПФ–115-сон, 25.04.2022 й.) қабул қилинди.\nФармонга кўра, 2022 йил 1 майдан божхона ҳудудида қайта ишлаш божхона режимини қўллашнинг соддалаштирилган тартиби жорий этилади. Бунда:\nтоварларни қадоқлаш, ўраш (шу жумладан, қайта ўраш), саралаш, тозалаш, бошқа товарларга мослаштириш ва ускуналарни модернизация қилиш божхона ҳудудида қайта ишлаш операциялари ҳисобланади;\nтоварларни божхона ҳудудида қайта ишлаш божхона режимига жойлаштиришда товарларнинг техник жиҳатдан тартибга солиш соҳасидаги норматив ҳужжатлар талабларига мувофиқлигини мажбурий тасдиқлаш ҳамда санитария-эпидемиологик хулосани тақдим этиш талаб этилмайди;\nқайта ишлаш маҳсулотларининг чиқиш нормалари қайта ишловчи субъект томонидан тасдиқланади ва божхона органига тақдим этилади;\nайнан бир хил турдаги товарларни қайта ишлаш бўйича 2 йилдан кўп бўлмаган муддатга божхона органи томонидан умумий рухсатнома берилади;\nмахсус иқтисодий зона иштирокчилари ва ваколатли иқтисодий операторлар учун божхона тўловлари тўланишини таъминлаш тартиби қўлланилмайди;\nқайта ишлаш жараёнида ҳосил бўладиган чиқиндиларни «эркин муомалага чиқариш» божхона режимига расмийлаштиришда божхона божи ундирилмайди.\nТоварлар экспорти учун божхона йиғимлари ставкалари, имтиёзлар, преференциялар ва экспортни қўллаб-қувватлаш бўйича бошқа чоралар «реэкспорт» божхона режимида олиб чиқиладиган қайта ишлаш маҳсулотларига ҳам татбиқ этилади.\nБожхона ҳудудида қайта ишлаш божхона режимини қўллашнинг мақсади товарларни таъмирлаш бўлса, товарни божхона ҳудудида қайта ишлашга рухсатнома талаб этилмайди.\nТоварларни божхона ҳудудида қайта ишлаш учун рухсатнома ташқи иқтисодий фаолият иштирокчиси томонидан кейинчалик бошқа шахсга (агар ушбу шахс мазкур рухсатнома бўйича барча мажбуриятларни ўз зиммасига олса) ўтказилиши мумкин.\nФармонга кўра, Давлат божхона қўмитасида Божхона ҳудудида/ташқарисида қайта ишлаш божхона режимини такомиллаштириш бўйича бошқарма ташкил этилди.


ИнтерФУТБОЛ :: Жоржина ҳам 7-рақамли ҳамда...\nЖоржина ҳам 7-рақамли ҳамда...\nЗамонавий футболнинг бош юлдузларидан бири - Криштиану Роналдунинг шахсий ҳаётига қизиқиш жуда-жуда баланд ва бу бир қарашда табиий ҳолдек. Зеро, португалиялик юлдуз майдон ташқарисида ҳам ўта фаол, у бирор жабҳада сокин эмас. Кришнинг айниқса, маҳбуба тутиши ҳаммани бирдек қизиқтиради. Кўпчилик билади, «Ювентус» етакчиси 3 йилдан буён Жоржина Родригес билан бирга, лекин бунга қадар не-не ҳурлиқоларни ўзига ром этмаган. Бироқ биргина россиялик Ирина Шейкдан ташқари, бошқа гўзалларга футболчи билан узоқ вақт қолиш насиб этган эмас. Шу маънода айтсак, Жоржина ҳурлиқолардан ҳушёр бўлиши шарт, акс ҳолда, Роналдунинг ўйинчилик рақамига ҳамоҳанг 7-маҳбуба эканлигига қарамай, у ҳам айрилиқ нималигини ўзида ҳис этишдан ўзга чора тополмайди...\nКРИШТИАНУ РОНАЛДУ ВА АЁЛЛАР МУНОСАБАТИ\n1-рақамли маҳбуба - Жордана ЖАРДЕЛ\nКриштиану Роналду Англия футболига юзлангач, Жордана Португалияда қолишни маъқул кўрди. Натижада қисқа муҳаббат олови сўнди.\n2-рақамли маҳбуба - Жемма АТКИНСОН\nРоналду ва Аткинсон хонимнинг муҳаббати ўта эҳтирос ва шиддат билан бошланди, аммо узоққа чўзилгани йўқ. Бу севги қиссаси бир зумлик чақмоқдек бўлди.\n3-рақамли маҳбуба - Нерейда ГАЛЬЯРДО\nЯна бир эҳтиросли муҳаббат. Мана, Нерейда хонимнинг гапига эътибор қаратинг: «Криштиану билан Манчестердаги ҳаётимиз PlayStation, телевизор ва кўнгилхушликдан иборат эди». Кўринишидан, бундай ҳаёт Кришни тез зериктирган, шекилли.\n4-рақамли маҳбуба - Пэрис ХИЛТОН\nБойвучча хоним Роналду билан бир ойдан камроқ вақт учрашиб юрди, холос. Аслида улар ўртасида севги учқунлари сачрамаган, аммо папарацци Пэрисни ҳам Роналду ҳаётидаги аёллардан бири сифатида келтиради.\n5-рақамли маҳбуба - Ирина ШЕЙК\nРоссиялик ҳурлиқо нақ 5 йил давомида Роналдунинг маҳбубаси ролида юрди, аммо унга футболчининг турмуш ўртоғига айланиш насиб этгани йўқ. Ҳозирга қадар ажралишнинг аниқ сабаби маълум эмас, лекин Шейк хоним ўз интервьюларидан бирида дангал гапирганди: «Роналду мен истаган эркак эмас экан».\n6-рақамли маҳбуба - Дезире КОРДЕРО\nТаниқли модель ва футбол юлдузининг севги қисқаси бир неча ой давом этди, аммо бундан ҳеч қандай натижа чиққани йўқ.\n7-рақамли маҳбуба - Жоржина Родригес\n3 йилдан ошдики, Жоржина ва Криштиану бирга. Навбатдаги севги тарихида ҳаммаси жиддий кўринмоқда. Жоржина ҳозирда Роналдунинг 4 нафар фарзанди (кичик Криштиану 2010 йили суррогат онадан туғилган, экизаклар 2017 йили яна суррогат онадан туғилган, орадан 5 ой ўтиб, айнан Жоржина футболчини қизалоқ билан сийлади)га оналик қилмоқда.


Ўзбекистон: Жамшид Каримовга нисбатан жазо психиатрияси муолажалари қўлланиши тўхтатилсин! ЎЗБ (кирил)UZB (lotin)РУСENG\tБугун\n23.11.2016\t2016 йил 19 ноябрьЎзбекистонлик мустақил журналист Жамшид Каримов 2012 йил январидан бери шу кунгача Самарқанддаги психиатрия касалхонасида мажбуран ва яширин равишда сақланиб келмоқда. Мамлакат раҳбарияти буйруғи билан ҳаракат қилаётган шифокорлар журналистнинг саломатлиги тўғрисидаги ҳар қандай маълумотнинг тарқатилишига тўсқинлик қилишмоқда, унинг ўзини эса “ташқи дунёдан” тўлиқ изоляцияда сақлашмоқда. Онда-сонда унинг қизига отасини кўришга имконият берадилар, холос.Жамшид Каримов – Ўзбекистон президенти Ислом Каримовнинг энг катта акаси Арслоннинг ўғли бўлади. У Жиззах шаҳрида туғилиб ўсган, 2000 йиллар бошидан халқаро оммавий ахборот воситалари, хусусан, Institute for War and Peace Reporting (IWPR), “Фарғона.Ру” агентлиги, Ўзбекистоннинг “Арена” веб-сайти билан ҳамкорлик қилиб келган. Маҳаллий расмийларнинг ноқонуний фаолияти бўйича журналистик текширувлари билан танилган. Цензурага, барча даражадаги авторитаризмга қарши чиқишлар қилган.2004 йилдан бошлаб Жамшид Каримов номаълум кимсаларнинг ҳужумига дуч келиб, бир неча бор калтакланган, бўғизга тиқилиб қолган суяк мисоли маҳаллий расмийлар томонидан таъқиб этилган. Унинг ўзи бу ишларни журналистик фаолияти билан боғлиқ деб ҳисоблаб келарди.Жамшид Каримов илк бор псизиатрия касалхонасига 2006 йил сентябрида мажбуран ётқизилган. Бу иш Жиззах шаҳар судининг Жамшид вса унинг адвокати иштирокисиз, яширинча қарори билан, амалга оширилди. Бу ҳақда ҳатто унинг оила аъзоларига ҳам хабар қилинмаган. Бу ишлар унинг иши ҳамда президент амакисига қарата танқидий фикрлар билдириб берган интервьюси сабабидан бўлганига шубҳа йўқ.Самарқанд психиатрия касалхонасида беш йил умрини ўтказиб, 2011 йил ноябрда Жамшид озодликка чиқди. Тахмини қилинишича, уни АҚШ давлат котиби Ҳиллари Клинтон ташрифидан сўнг қўйиб юборилиди. “Жамшидни қўйиб юборишганидан кейин мен у билан телефон орқали гаплашдим, — дейди Каримовнинг дўсти, Канадага муҳожиротга чиқиб кетган журналист Улуғбек Ҳайдаров. – Унинг овози аввалгидек, фикри теран, ўзи ҳам ўзгармаганди. Мен унга ҳозирча қатъий баёнотлар билан чиқмасликни, барча ишларни четга суришни, дам олиб куч тўплашни маслаҳат бердим… Аммо у қулоқ солмади. Халқаро оммавий ахборот воситалари, ҳуқуқ ҳимоячилар билан алоқа йўлини излади, ўзининг тақдири ҳақида маълумот бермоқчи бўлди. Унинг айтадиган паплари оз эмасди”.Тез орада, 2012 йил юошида Жамшид Каримов расмийларнинг буйруғи билан яна касалхонага жойлаштирилди. “У озодликка чиққанидан икки ой ўтиб яна қайта олиб кириб қўйдилар, — дейди 19 ёшли Евгения. – Самарқанддаги одамлар орасида “Супер” номи остида танилган психиатрия муассасасига. Турмадаги каби деразаларига панжара ўрнатилган хонада сақлашмоқда. У ерда ҳар-хил одамлар, ҳатто қотиллар ҳам бор. Ҳеч қанақа суд бўлмаган. Уни СНБга (Миллий хавфсизлик хизмати — МХХ) “гаплашиб олиш” учун чақирдилар, етиб борганида эса кўчанинг ўзида тўрт киши ташланиб калтакладилар, тишини синдирдилар, машинага итариб кириб ўша ерга олиб кетдилар. Унинг ҳамма ери кўкариб кетганди. Отамнинг айтишича, агар унга бир киши ҳужум қилганида ҳам у ўзини ҳимоя қилиб олган бўларди, бироқ тўрт кишига кучи етмаган”.Евгениянинг айтишича, отаси иккинчи бор “псиихушка”га тушиб қолганидан бир неча ой ўтиб соғлиғи кескин тарзда ёмонлашиб кетди ва натижада у ўлиб қолишига сал қолди. Унга нима бўлганини аниқ айта олмайди тахмин қилишича, бу унга ёки укол қилиб ёки чойига қўшиб берилган дориларнинг таъсири бўлиши мумкин.\n“Менга (президент) Каримовнинг ўзи шифокорларга унинг ақлини киритиб қўйишни буюрган деб айтишди”, — дейди қиз амаки-бобосни фамилияси билан номлаб.“Милиционерлар уни доим қўриқлаб юрадилар, агар унинг олдига келсам албатта у билан нималарни гаплашаётганимни назорат қилиш учун ёнимизда туришлари керак: унга бирор оғиз ортиқча гапни айта олмайман, доим ёнимда бир ёки ики, баъзида эса уч киши туради. Учрашувдан олдин эса уни фотосуратга туширмаслигим учун телефонимни олиб қўядилар. Ундан президентнинг ўлганини яширишяпти, буни билиб қолса, чиқариб юборишларини талаб қилиш мумкинлигидан хавотирланишса керак. Милиция ҳам буни айтишни тақиқлаяпти. У ҳамон озод бўлишига умид қилмоқда. Амммо “Ислом Каримов ўлмагунича, мени чиқаршмайди” деб айтади ва тез-тез бу кунни кўрмай ўлиб кетсам керак дейди”.Айни пайтда 49 ёшга кирган Жамшид Каримов амакиси томонидан барпо этилган режимга нисбатан танқидий муносабатда бўлган хорижий оммавий ахборот воситалари билан ҳамкорлик қилиб келгани учун жазоловчи психиатрия қурбони бўлгани кундек равшан. Озодликка қисқа муддатга чиққан пайтда унинг ўзи врачлар унга “ аста-секин кечувчи шизофрения” ташхисини қўйганларини айтиб берганди. Бу ташхис буюртма характерга эканлиги борасида шубҳалар рад этилса ҳам, Жамшид на жамият учун ва на атрофдаги бошқа одамлар учун хатарли шахс эмас (у жуда ҳам мулойим, тинчликпарвар одам) ва уни узоқ йилларга “психушкага” қамаб қўйишга зарурият йўқ эди.\nЖамшиднинг дўстлари ва ҳамкасблари уни психиатрия касалхонасида сақлаш ва “даволаш” жазо психиатрияси аломатларига эга деб билдирмоқдалар ҳамда халқаро ҳуқуқ ҳимоячилар, БМТ, ЕХҲТ, Европа иттифоқи ҳамда сўз эркинлиги ва инсон ҳуқуқлари тамойилларини ҳимоя қилувчи барча мамлакатлани Жамшид Каримовнинг тақдири билан қизиқиб кўришга ҳамда Ўзбекистон расмийларидан журналистни зудлик билан озод этиш ва мустақил психиатрия кўригидан ўтказишга чақирадилар.Имзолар:Алексей Волосевич, мустақил журналист, Ўзбекистон\nГанимат Захид, озарбайжон газетаси «Азадлыг» («Свобода»)\nДаниил Кислов, ИА «Фарғона.Ру» Бош муҳаррири, Москва\nНадежда Атаева, «Марказий Осиёда инсон ҳуқуқлар» ассоциацияси президенти, Франция\nУмида Ниязова, Инсон ҳуқуқлари ташкилоти — Ўзбек-Герман Форуми\nЭмин Ахмедбеков, «Азербайджан Сааты» («Час Азербайджана») телевизион дастури рус бюроси рахбари.


ИЛТИМОС СУВНИ ЎЧИРИНГ! — ekolog\nБиргина тиш ювиш учун қанча сув сарфлашингиз ҳақида ҳеч ўйлаб кўрганмисиз? Аслида тиш ювиш учун 1 стакан (200 мл) сув кифоя. Лекин аксарият тиш тозалаш чоғида сувни ўчириб қўйишни хаёлига ҳам келтирмайди. Тишларингизни ҳафсала билан чўткалагунга қадар ўртача 7 литр сув беҳудага оқиб кетишга улгуради. 7 литр! Бунча сувга яна 35 киши тиш тозалашимумкин. Агар бутун Ўзбекистоннинг 33 миллионлик аҳолиси бир марта тиш ювишда сувни оқизиб қўядиган бўлса, нақ 231 тонна сув исроф бўлади. Ваҳоланки, қайсидир туманларда пойтахтдагидек шариллаган сув ─ орзу!\nЕр юзида чучук сув ресурсларининг чегараланганлиги ҳақида яхши биламиз. Ер сайёрасининг 70 фоизини қоплаган 1,5 миллиард куб километр (1,54 квинтиллион тонна)нинг 97 фоизини океан ва денгизларнинг истеъмолга яроқсиз шўр сувлари, 2 фоизини музликларнинг сувлари ташкил этади. Инсоният захирасида атиги 1 фоиз истеъмолга яроқли чучук сув мавжуд ва у ҳам тобора қисқариб, глобал муаммога айланиб бормоқда. Бир кунда бир киши ўртача 200 литр(ювиниш, овқат қилиш, ичиш, идиш ювиш ва ҳ.к) сув сарфлайди. Лекин бу кўрсаткични 30 фоизгача қисқартириш мумкин.\nТиш ювишда, соқол олишда, соч ювишда, юзни совунлаётганда шунчаки жўмракни ёпиб қўйинг. Кўп қаватли уйларда кўп кузатиладиган иссиқ сув келгунича совуғини оқизиб қўйишдаҳам сувни бирон идишга тўлдириб олиш орқали ечим топиш мумкин.


Банк жисмоний шахслар учун МЧЖ Товарлар ва хизматлар халқаро таснифлагичининг 36-тоифаси бўйича ўз хизматларида фойдаланадиган ном билан янги омонат турини жорий этди.\nЎз хизмати (товар белгиси) учун МЧЖдаги сингари номдан фойдаланишга оид банкнинг ҳаракатлари ҳуқуқбузарлик ҳисобланадими?\n– Ҳа, товар белгисига ҳуқуқий эгалик қилувчининг розилигисиз ундан фойдаланиш ҳуқуқбузарлик ҳисобланади.\nБанк томонидан кўрсатиладиган хизмат МЧЖдаги хизматга нисбатан бир хилда ҳисобланади ҳамда Товарлар ва хизматлар халқаро таснифлагичининг (ТХХТ) 36-тоифасига киради.\nБир хилдаги хизматлар – бу хизматлар ўхшаш бўлмаган ҳолда ўхшаш хусусиятларга эга бўлиши, айнан бир туркумга, разрядга тегишли бўлиши мумкин.\nТовар белгиси бу бир юридик ва жисмоний шахслар товарлари ва хизматларини бошқа юридик ва жисмоний шахсларнинг шу турдаги товарларидан фарқлаш учун хизмат қиладиган, белгиланган тартибда рўйхатдан ўтказилган белгидир («Товар белгилари, хизмат кўрсатиш белгилари ва товар келиб чиққан жой номлари тўғрисида»ги Қонуннинг 3-моддаси). Товар белгиси ҳуқуқий жиҳатдан фақат Интеллектуал мулк агентлигида рўйхатдан ўтказилгандан кейин ёки ҳуқуқ эгасининг рухсатномаси мавжуд бўлганда муҳофаза қилинади (Қонуннинг 4-моддаси).\nТовар белгисига доир гувоҳнома товар белгиси сифатида талабномада ифодаланган белги рўйхатдан ўтказилганлиги фактини, товар белгисининг устуворлигини ва товар эгасининг гувоҳномада кўрсатилган товарларга нисбатан товар белгисига бўлган мутлақ ҳуқуқини тасдиқлайди. Банк томонидан янги турдаги омонатнинг жорий этилиши адаштириб юборадиган даражада айнан ўхшаш бўлган бир хилдаги товарларни фуқаролик муомаласига киритишдаги сингари товар белгисига доир мутлақ ҳуқуқни бузиш деб эътироф этилади (Қонуннинг 20, 26-моддалари).\nИнтеллектуал фаолияти натижаларидан ва уларга тенглаштирилган индивидуаллаштириш воситаларидан, товарни индивидуаллаштириш воситаларидан қонунга хилоф равишда фойдаланиш тақиқланади ва инсофсиз рақобат деб баҳоланади («Рақобат тўғрисида»ги Қонуннинг 13-моддаси). Товар белгилари интеллектуал мулк объектлари жумласига киради (ФКнинг 1031-моддаси 2-банди).\nШу тариқа, МЧЖда товар белгиси рўйхатдан ўтказилганлиги тўғрисида гувоҳнома мавжуд бўлса, товар белгисига нисбатан барча мутлақ ҳуқуқларга эга бўлади. Шу боис МЧЖ ўзининг манфаатлари бузилган деб ҳисобласа, суд органларига мурожаат қилишга ҳақлидир.


Допинг аниқланиш ҳолатлари бўйича 2016 йил таҳлиллари эълон қилинди\n28 апрель, 2018, 13:05 419\nХалқаро антидопинг агентлиги WADA 2016 йил давомида допинг аниқланган ҳолатлар юзасидан расмий баёнот берди. Унга кўра, олимпия йили давомида жами 1595 маротаба допинг таҳлиллари ижобий натижа берган.\nБу рақамлар 112 та спорт тури ва 117 мамлакатни ўз ичига олади. Спорт турлари орасида енгил атлетика бўйича энг кўп таҳлиллар аниқлангани маълум. "Спорт қироличаси"дан жами 205 бора ижобий кўрсаткич олинган. Иккинчи ўринда бодибилдинг ва учинчи ўринда велоспорт. Шунингдек, оғир атлетика ва футбол спорт турлари мос равишда қолган ўринларда қайд этилган.\nМамлакатлар рўйхатини эса Италия "бошқармоқда". 2016 йил "Скуадра Адзурра"нинг 147 спортчисидан допинг чиққан. Французларда бу кўрсаткич 86 тани ташкил қилади ва улар бу борада иккинчи ўринда. "Кучли учлик"ни АҚШ ёпиб берган – 76 та.


Ҳоким билан суҳбат бундоқ бўпти! - Уч илдиз\nЖурналист-олим Шерзодхон Қудратхўжаев суҳбат жанрида\nўзига хос маҳорат мактабини яратган, дейди Дониш домла талабаларига ва ёш ҳамкасбларига устоздан ибрат олишга даъват этиб.\nТошкент шаҳар ҳокими билан блиц-интервью — Қудратхўжаев-Ортиқхўжаев\nХалқаро Пресс-клубнинг «Тошкент: ақлли, обод ва севимли шаҳар учун умумий ҳаракатлар режаси» мавзусидаги сессияси аввалида бошловчи Шерзодхон Қудратхўжаев пойтахт ҳокими Жаҳонгир Ортиқхўжаевни халққа яқинроқ танитиш мақсадида қизиқарли блиц-интервью ўтказиш ташаббусини билдирди. Тадбирда қатнашган KUN.UZ мухбири ушбу блиц-интервью билан бўлишди.\n— Ҳозирги кунда иш вақтимиз эрталаб соат 7:00 дан бошланади. Ишни уйдан то ишхонага келгунга қадар йўлни кузатишдан бошлайман. Кечаси вазиятга қараб соат 12:00-1:00 да қайтамиз. Шу ҳам бироз камлик қилмоқда, вақт етмаяпти.\n— Амир Темур кўчаси.\n- Кўпчилик қизиқяпти — сиз ҳокимликка қадар катта ишбилармон бўлгансиз, шу бизнесда қолдингизми ёки ундан четлашдингизми?\n— Албатта, бизнесдан четлашдим. Бизнес юритиш ниятим бор, бироқ бу бизнес ҳокимликни фақат пул сарфловчи эмас, пул топувчи органга айлантиришга қаратилади. Ана шу даромадларни халқ фаровонлиги йўлида сафарбар этиш ниятим бор.\n— Аввал ҳам бундай ишлар билан шуғулланмаганмиз, бундан кейин ҳам шуғулланмаймиз. Бу халқнинг эътиборига ҳавола. Агар маҳсулот сифати талабга жавоб берса, рақобатбардош бўлса, олишлари мумкин, албатта. Агар сифатсиз ёки бирор нуқсони бўлса, халқнинг ихтиёрига ҳавола этилади. Мен бундай нарсаларга қаршиман.\n— Сартарошхона ва пойабзал тузатувчи кичик ширкат очганман. 17 ёшимдан тадбиркорликни бошлаганман.\n— Халқимиз. Халқ тажрибасининг ўзи — устоз.\n— Халққа хизмат қилиш ва одамларга фойдам тегиши. Шунинг устида қанча иш, қанча меҳнат керак бўлса, қиламиз. Балиқ тутиш, спорт, ортиқча жойларга боришдек хобби йўқ, бунга вақт ҳам, тажриба ҳам йўқ.\n— Албатта. Охирги марта ўқиган китобим — Рашид Ал-Мактумнинг «My Vision» («Менинг қарашларим») китоби.\n— Ишхонамда муҳтарам президентимиз Шавкат Миромонович Мирзиёевнинг суратлари жойлашган. Уйимда — оиламнинг сурати.\n— Ҳокимларга маслаҳат берувчилар кўп бўлар экан. Олдин ҳам бўларди, бу ерга ишга ўтиб ҳам шуни кўрдим. Мен ҳам маслаҳат бериб, ҳам ўша маслаҳат ғояси устида ўзи ишлайдиган, ўзи амалга оширадиган одамларнинг жамоамда бўлишини хоҳлайман. Фақат маслаҳат берувчимас, шу маслаҳатларни берган одамлар жамоага қўшилиб, ғояни амалга оширишда елкама-елка туриб, меҳнати маҳсулидан ўзи хурсанд бўлишини истардим. Жамоамда шундай кишилар бўлади, деб умид қиламан.\n— Ўз оиласидан, ўз хоҳишидан, атрофидагиларидан орттириб, бошқа одамларга ҳам фойдаси тегадиган одамни асл бой одам деб ҳисоблайман. Фақат ўзидан ортмаган одам ҳар қанча пули кўп бўлмасин, бой ҳисобланмайди.\n— Албатта, бу ҳаётимнинг бир бўлаги дейиш мумкин.\n— Имкон даражасида оиламга вақт ажратишга ҳаракат қиламан. Кечаси уйга қайтганидан кейин 1:00-7:00 оралиғида ва дам олиш кунлари.\n— Иш бошлаганимга оз вақт бўлди. Тизим билан танишишдан бошлаганман. Бизнес билан ҳокимият тизими умуман бошқачалигига гувоҳ бўлдим. Одамлар билан танишишдан, қандай қилса, тезроқ ўзгариш қилиш мумкинлиги устида ишлашдан бошладим. Муаммоларни тезроқ бартараф этишни ўргана бошладим. Бу мен учун янги тизим, янги ҳаёт. Қўлдан келганча ҳаракат қиляпман.\n— Пойтахт олдида турган, ечилиши лозим бўлган топ-10 муаммолар рўйхати борми?\n— Муаммо 10 та эмас, 10 мингта десам ҳам бўлади. Асосий муаммо — пойтахтнинг бош режаси йўқлигида. Бу келажакда қилинадиган ишларга, ривожланишга тўсқинлик қилади. Тошкент шаҳрининг узоқ ва яқин стратегияси йўқ, яъни 10 йилдан кейин ёки 5 йилдан кейин нима бўлади, 20 йилдан кейин Тошкентни қандай кўрамиз — шу муаммо. Шу пайтгача аниқ ва пухта режа қилинмаган. Ҳокимият фақат хизмат кўрсатувчи органга айланиб қолган. Ўзи алоҳида пул топиб, уни янада кўпайтириб, хусусий корхоналар билан шерикчиликда — давлат-хусусий сектор ҳамкорлигида ишлашни ривожлантирилмагани диққатимни тортди. Коммунал, йўл-транспорт соҳалари эскириб кетганлиги, уни қайта тиклаш кераклиги, туманларнинг марказлари йўқ бўлиб кетгани, ҳамма эътибор фақат шаҳар марказига қаратилгани, одамларнинг яшаш шароити шу омилларга қараб ўзгаргани катта муаммолар сирасига киради. Яна бир муаммо — бозорлар. Масалан, улгуржи бозорларнинг шаҳар ичида жойлашгани, дунёнинг ҳеч бир жойида улгуржи бозорлар шаҳарда бошқа савдо марказлари, кафе-ресторанлар яқинида жойлашмаган. Улгуржи бозор билан савдо марказларининг ёнма-ён жойлашиши шаҳардаги номутаносибликни келтириб чиқарган. Аҳолининг кўп рентабелли ишларга жалб қилиниши кераклиги — яна бир муаммо. Аҳолининг яшаш жойига қараб дўконлар, спорт мажмуалари ва савдо марказларининг етишмаслиги, яъни бир туманда 200 минг аҳолига спорт мажмуалари 10 та бўлса, бошқа бир туманда — атиги 3 та. Бу одамларнинг сарсон бўлишига, кўчаларда тирбандликларнинг юзага келишига олиб келади. Бу каби муаммоларни режа асосида яқин йиллар давомида тўғирласа бўлади. Барчаси кўриб, ўрганиб чиқилмоқда.\nNext story ОТМга ҳужжатлар қабул қилиш санаси ўзгарди\nPrevious story Қалбга муҳрланган битиклар


ОАВ: Хиллари Клинтон сайловда ғалаба қозонса, учинчи жаҳон уруши бошланади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари ОАВ: Хиллари Клинтон сайловда ғалаба қозонса, учинчи жаҳон уруши бошланади\t17:39, 29 апрель 2016\tМабодо Хиллари Клинтон АҚШ президентлигига сайланадиган бўлса, бу учинчи жаҳон уруши бошланишига сабаб бўлади, деди унинг таржимаи ҳолини ёзаётган муаллиф Диана Жонстоун. Жонстоуннинг маълумот беришича, Хиллари Клинтон АҚШ бош котиби лавозимида фаолият юритаётган вақтида ҳам ташқи сиёсатни тажовузкорона ҳолда юритган, деб хабар берди “Gazeta.ru” нашри . У АҚШнинг Ироққа бостириб киришини, Ливиядаги урушни, энди эса Сурия президенти Башар Асадга нисбатан қаршиликларни, Россияга қарши бўлган сиёсий қарашларни қўллаб-қувватлайди. Жонстоуннинг фикрича, дунё бундай “фаол фаолият”дан хавфсираши лозим.\nХиллари Клинтоннинг сайловолди ваъдалари ҳам одамни хавотирга солади. Собиқ бош котиб дунёни иккига “дўстлар” ва “душманлар”га бўлишга, НАТО фаолиятини кучайтиришга қаратишни мақсад қилган. Бундай нуқтаи назар учинчи жаҳон уруши бошланишига сабаб бўлиши мумкин.


Римда Шомуродов футболкаси талаш бўлмоқда 19-09-2021, 14:15 | Zamin.uz\n11:06 / 21.08.2021\nРимда Шомуродов футболкаси талаш бўлмоқда!\nЎзбекистон футбол ишқибозларининг аксарияти айни пайтда Элдор Шомуродовни ўз сафига қўшиб олган “Рома”га ишқибозлик қилаётгани аниқ. Албатта, бундай вазиятда Рим клубига оид янгиликлар, хабарлар ва маълумотлар кўпчиликни беэътибор қолдирмайди.\nТаъкидлаш жоизки, “Рома”нинг масумдаги биринчи расмий учрашув – УЕФА Конференциялар лигасида кучли рақиб – “Трабзонспор” майдонидан муҳим ғалаба билан қайтгани римлик мухлисларнинг жамоа футболчиларига ва шахсан бош мураббий Жозе Моуриньога бўлган ишончини ошириб юборди.\nИталиянинг спортни ёритишга ихтисослашган www.gazzetta.it нашри журналисти Кьяра Дзуккелли Туркиядаги ўйиндан кейин “Рома” клубида юзага келган ижобий ўзгаришлар ҳақида маълумот берди.\nКьяра Дзуккеллининг ёзишича, “Рома” футболчилари халқаро мусобақадаги ғалабали дебютидан сўнг, ўз қароргоҳига қайтиб, Жозе Моуриньо қўл остида жанговар руҳда А Сериянинг биринчи тур учрашувига тайёргарликни бошлаб юборган. Португалиядаги йиғинда жароҳат олиб, сафдан чиққан етакчи футболчилардан Гонсало Вильярнинг яна машғулотларга қайтгани футболчиларнинг руҳиятини кўтарди.\nМақолада ёзилишича, Элдор Шомуродов Рим клубига кўчиб ўтганидан кейин ўртоқлик учрашувларида “Бетис” ва “Ража Касабланка”, расмий баҳсда “Трабзонспор” дарвозаларини ишғол қилганидан кейин “Рома” мухлисларининг энг севимли футболчисига айланиб улгурди.\nАйни пайтда Римда энг кўп сотилаётган футболка айнан Элдор Шомуродов ва жамоа юлдузи Николо Дзаньолоники бўлмоқда. Маълумотларга қараганда, ўзбек ҳужумчисининг номи туширилган футболкаларга талаб кўплигидан уларни тайёрлаш ва етказиб бериш учун режалаштирилганидан бир неча кун кўпроқ вақт кетган.\nШунингдек, “Рома”нинг талабчан ишқибозларига Элдор Шомуродов жамоага мослашиш учун вақт кетказмасдан, келиши билан ўз голлари билан жамоага ёрдам бера бошлагани жуда маъқул келгани айтилмоқда.\nБуни мухлисларнинг қуйида келтирилган ижтимоий тармоқлардаги муносабатидан ҳам билиб олиш мумкин.\nDaniele Giuliani: Шомуродов ўзи қатнашган ўйинларда катта таассурот қолдирмоқда.\nMarco Scolozzi: Менимча, 17 миллион еврога таклиф қилинган Элдор Шомуродов бизга 40 миллион еврога тушган ва кўп мақталаётган Тэмми Абрахамдан кўп фойда келтирмоқда.\nFrancesco Iannilli: Мен ҳар икки ҳужумчининг ўйинидан видеолавҳалар томоша қилдим. Менга Абрахамга қараганда Шомуродов кўпроқ ёқди. Англиялик футболчи “Челси”дан келгани учунгина қиммат. Агар Шомуродов ҳам “Челси” футболчиси бўлганида унинг трансферига камида 50-60 миллион евро тўлаган бўлардик.\nАйни пайтда Жозе Моуриньо шогирдлари 22 августга белгиланган “Фиорентина”га қарши биринчи тур учрашувига тайёргарлик кўрмоқда. Ушбу учрашув учун 30 мингта чипта сотувга чиқарилди. Дастлабки кунларнинг ўзида 25 мингта чипта сотиб бўлинди.\nМухлислар Жозе Моуриньо бошчилигидаги “Рома” ўйинини ўз кўзи билан кўришга ошиқмоқда. “Рома” ва “Фиорентина” ўртасидаги учрашув Тошкент вақти билан 23:45 да бошланади. “Замин” янгиликларини “Youtube”да кузатиб боринг\nЯнгиликлар » Спорт » Римда Шомуродов футболкаси талаш бўлмоқда!


95 ёшли Lotte Group асосчиси қамоқ жазосига ҳукм этилди » Новости Узбекистана сегодня: nuz.uz\nНовости Узбекистана → Жахонда → 95 ёшли Lotte Group асосчиси қамоқ жазосига ҳукм этилди\n23-12-2017 18:53 0 525 Рейтинг0 Чоп этиш\n95 ёшли Lotte Group асосчиси қамоқ жазосига ҳукм этилди\nЖанубий Кореянинг Lotte Group конгломерати асосчиси, 95 ёшли Шин Гёкхо солиқ ва мажбурий тўловлар билан боғлиқ фирибгарлик ортидан Жанубий Корея суди томонидан тўрт йил қамоқ жазосига ҳукм этилди. Кекса тадбиркорнинг соғлиғидаги жиддий сабабларга кўра, суд айни пайтда аппеляция кўриб чиқилишига қадар уни озодликда қолишини билдирган, дея хабар бермоқда kun. uz\nШин оиласига нисбатан айбловлар жорий йил бошида эълон қилинган бўлиб, унинг меросхўри Шин Донг Бин шартли равишда 20 ой қамоқ жазосига ҳукм қилинганди. Шунингдек, компания асосчисининг қизи Шин Ёнжа ҳам икки йил қамоқ жазосини ўташга мажбур.\n"Франс пресс" нашри тарқатган хабарга кўра, Шин 128,6 миллиард вон (119 милион АҚШ доллари) миқдордаги даромадларни солиқдан яшириб, қариндошларининг номига очилган банк ҳисоб-рақамларига мос равишда тақсимлаб, ўтказган.\n«Нафақат Lotte, балки Hyundai, Samsung ва LG каби йирик компания раҳбарларининг жиноий кирдикорлари фош этилмоқда. Гап шундаки, узоқ вақт уларнинг мамлакат иқтисодиётига қўшиб келаётган ҳиссасини инобатга олиб, уларнинг фаолияти қўллаб-қувватланган. Аммо компания вакиллари ишончни суиистеъмол қилмоқда», дейди Korea Expose журнали таҳлилчиси Жувон Пак.\nЭслатиб ўтамиз, жорий йилнинг август ойида Samsung компанияси раҳбари Ли Жэ Ён порахўрликда айбланиб, беш йил қамоқ жазосига ҳукм қилинганди. Шунингдек, ушбу машмаша ортидан давлат раҳбари, собиқ президент Пак Кин Хега нисбатан импичмент эълон қилинган.


Finance.uz - НАВОИЙ ВИЛОЯТИ: БАНКЛАР – ИҚТИСОДИЙ ИСЛОҲОТЛАРНИНГ ФАОЛ ИШТИРОКЧИСИ\nНАВОИЙ ВИЛОЯТИ: БАНКЛАР – ИҚТИСОДИЙ ИСЛОҲОТЛАРНИНГ ФАОЛ ИШТИРОКЧИСИ\nБугун юртимизда амалга оширилаётган кенг қамровли ислоҳотлар туфайли иқтисодий ўсишнинг барқарор кўрсаткичлари қайд этилмоқда. Бунда, албатта, мамлакатимиз молия муассасаларининг ҳиссаси беқиёс. Зеро, банклар фаолияти иқтисодий ислоҳотларни чуқурлаштириш, корхоналар фаолиятини ривожлантириш, кичик бизнес ва хусусий тадбиркорликка кенг йўл очишда муҳим ўрин тутаётир.\nРеспубликамизнинг энг йирик саноатлашган ҳудудларидан бири – Навоий вилоятида тижорат банклари ташаббуси билан амалга оширилаётган кенг кўламли чора-тадбирлар эл фаровонлигини таъминлашга хизмат қилаётганлиги билан аҳамиятлидир. Ҳудудда иқтисодиёт тармоқларини янада ривожлантириш ҳамда замонавий технологияга асосланган ишлаб чиқаришни йўлга қўйиш борасида бажарилган саъй-ҳаракатлар фикримиз тасдиғи бўла олади.\nХалқимизнинг фаровон турмушини таъминлаш, бунинг учун муносиб шарт- шароит яратиш, шаҳар ва қишлоқлар инфратузилмасини яхшилаш йўлида бугун кенг кўламли дастурлар ҳаётга татбиқ этилаяпти. Буни ўтган йиллар мобайнида мамлакатимизнинг турли ҳудудларида эркин иқтисодий зоналар ташкил қилиш ва уларнинг жадал ривожланишини таъминлаш йўлида қабул қилинган фармон ва қарорлар мисолида кўриш мумкин. Хусусан, Ўзбекистон Республикаси Президентининг 2016 йил 26 октябрда қабул қилинган «Эркин иқтисодий зоналар фаолиятини фаоллаштириш ва кенгайтиришга доир қўшимча чора-тадбирлар тўғрисида»ги ПФ-4853-сонли Фармони бу борада дастуриламал вазифасини ўташи, шубҳасиз.\nМазкур Фармонда белгиланган вазифаларга мувофиқ, Навоий вилоятида эркин иқтисодий зона фаолиятини ривожлантириш, кичик бизнес ва хусусий тадбиркорлик субъектларини молиявий қўллаб-қувватлаш ҳамда бу жараёнда тижорат банклари иштирокини кучайтириш масаласига алоҳида эътибор қаратилмоқда. Бу хусусда батафсил Марказий банк Навоий вилояти Бош бошқармасининг Тижорат банкларининг инвестициялар портфелини мониторинг қилиш бўлими бошлиғи – Нуриддин Ҳайдаров билан суҳбатимизда тўхталамиз.\n– «Навоий» эркин иқтисодий зонасида тижорат банклари томонидан инвестицион лойиҳаларни қўллаб-қувватлаш, қўшма корхоналар фаолиятини йўлга қўйиш ва улар истиқболини таъминлаш борасида олиб борилаётган ишларга қандай баҳо бериш мумкин?\n– Халқаро стандартларга мос сифатли маҳсулот ишлаб чиқариш бугуннинг талаби. Шу боис ҳам, юқори технологияли ишлаб чиқаришни ташкил этиш учун хорижий инвестициялар, биринчи галда тўғридан-тўғри инвестицияларни жалб этиш бўйича қулай шарт-шароит яратиш масаласи бугун устувор аҳамият касб этади. Шундай бўлаяпти ҳам. Хусусан, Навоий вилоятининг саноат салоҳиятини, ишлаб чиқариш, транспорт-транзит ва ижтимоий инфратузилмасини ривожлантириш мақсадида Республикамиз Президентининг 2008 йил 2 декабрдаги «Навоий вилоятида эркин индустриал-иқтисодий зона ташкил этиш тўғрисида»ги ПФ-4059-сонли Фармонига асосан, Кармана туманида биринчи эркин иқтисодий зона – «Навоий» ЭИЗ ташкил этилди. Умумий майдони 564 га.ни ташкил қилувчи мазкур ҳудуд «Навоий» халқаро аэропорти, Е-40 автомагистрали ва халқаро аҳамиятга молик темир йўлга яқин жойлашгани вилоятнинг мультимодал транспорт-логистика тармоғи имкониятларини янада кенгайтирди.\nБу ҳудудда солиқ, валюта ва божхона режимлари, кириш, туриш ва чиқишнинг соддалаштирилган тартиби амал қилади. Шунингдек, Ўзбекистон Республикаси фуқаролари-норезидентлари билан меҳнат фаолиятини амалга ошириш учун рухсат олиш, солиқлар, божхона ва бошқа мажбурий тўловлар бўйича кенг имтиёзлар тақдим этишни ўз ичига олган махсус ҳуқуқий режим мавжуд. «Навоий» ЭИЗнинг амал қилиш муддати 30 йил бўлиб, мазкур муддат якунланганидан сўнг уни яна узайтириш эҳтимоли мавжуд.\nЭИЗда рўйхатдан ўтган хўжалик юритувчи субъектлар уларга киритилган тўғридан-тўғри инвестициялар ҳажми қуйидагича бўлган тақдирда (Ўзбекистон Республикаси Вазирлар Маҳкамасининг 2009 йил 23 февралдаги «Навоий» эркин индустриал-иқтисодий зонаси ҳудудида алоҳида божхона режими ва алоҳида солиқ режимини таъминлаш тартиби тўғрисидаги низомларни тасдиқлаш тўғрисида»ги 120-сонли Қарорига мувофиқ) ер, мулк ва даромад солиғи, ободончилик ва ижтимоий инфратузилмани ривожлантириш солиғи, ягона солиқ тўлови (кичик корхоналар учун), Республика йўл жамғармаси, Таълим ва тиббиёт муассасаларини реконструкция қилиш, мукаммал таъмирлаш ҳамда жиҳозлаш жамғармасига мажбурий тўловлардан озод этилган:\n 3 млн. евродан 10 млн. еврогача – 7 йилга;\n 10 млн. евродан 30 млн. еврогача – 10 йилга. Кейинги 5 йил давомида фойда солиғи ва ягона солиқ тўлови ҳажми амалдаги ставкадан 50 фоиз миқдорида белгиланади;\n 30 млн. евродан ортиқ бўлганда – 15 йилга. Кейинги 10 йил давомида фойда солиғи ва ягона солиқ тўлови ҳажми амалдаги ставкадан 50 фоиз миқдорида белгиланади.\nҲудудда саноатнинг барча тармоқларида хом-ашёдан тайёр маҳсулотгача бўлган ишлаб чиқариш жараёнини тўлиқ қамраб олган саноат мажмуасини яратиш учун барча шарт-шароит мавжуд.\nИқтисодий ҳудудни ташкил қилиш концепциясидан келиб чиққан ҳолда тармоқ ва йўналишлар бўйича корхоналарни жойлаштириш режаси ишлаб чиқилган. Булар – электр техникаси маҳсулотлари ва телекоммуникация асбоб-ускуналари; машинасозлик, ўлчагич асбоб-ускуналари ва бутловчи қисмлар; дори-дармон маҳсулотлари ҳамда тиббий жиҳозлар; озиқ-овқат маҳсулотларини қайта ишлаш ва қадоқлаш; пластик ва полимер буюмлар ишлаб чиқарувчи корхоналардир.\n«Навоий» ЭИЗ ташкил этилганидан буён ўтган давр мобайнида жами 122 млн. АҚШ доллари миқдорида инвестициялар киритилди. Ушбу маблағнинг 35 фоизга яқинини тўғридан-тўғри хорижий инвестициялар, дейиш мумкин. 2015 йил якунларига кўра, иқтисодий ҳудудда 184,4 млрд. сўмлик маҳсулот ишлаб чиқарилган бўлса, 5,1 млн. АҚШ долларилик маҳсулот экспорт қилинди, экспорт ҳажми 3 баробар ошди.\n«Навоий» ЭИЗда бугун 24 та лойиҳа фаолият кўрсатмоқда. Мазкур лойиҳаларни ҳаётга самарали ва тўлақонли татбиқ қилишда тижорат банклари фаол иштирок этаётганлигини қайд қилиш жоиз. Жумладан, 2010 йилда фаолият бошлаган «Telecom Innovations» Ўзбекистон – Сингапур – Хитой қўшма корхонасига «Алоқабанк»нинг Навоий вилояти филиали 2600 млн. сўм миқдорида кредит ажратган. Ушбу лойиҳанинг умумий қиймати 4,87 млн. АҚШ долларини ташкил этади. Бугунги кунда мазкур қўшма корхонада 40 та иш ўрни мавжуд.\nБанк кредити ёрдамида ташкил қилинган корхоналардан яна бири «UzEraeCable» Ўзбекистон – Корея қўшма корхонасидир. У 2010 йилдан буён фаолият юритиб келмоқда. Умумий лойиҳа қиймати 14,7 млн. АҚШ долларига тенг мазкур қўшма корхонага «Асака» банкнинг Навоий вилояти филиали томонидан 10 682,7 млн. сўм ва 4 185,5 минг АҚШ доллари миқдорида кредитлар ажратилган. Корхонада 93 киши иш билан таъминланди ва 2015 йилда 26,9 млрд. сўмлик аккумулятор ва автомобиль кабеллари ишлаб чиқарилди. Тез орада Маҳаллийлаштириш дастурига асосан, эмалланган сим ишлаб чиқариш йўлга қўйилиши режалаштирилган.\n«AgroFresh» Ўзбекистон – БАА қўшма корхонаси ҳам «Асака» банк кредити эвазига муваффақиятли фаолият юритиб келаётган истиқболли лойиҳалар сирасидандир. Мазкур қўшма корхонага банк томонидан 6401,6 млн. сўм миқдорида кредит йўналтирилган бўлиб, лойиҳанинг умумий қиймати 4,0 млн. АҚШ долларига тенг. Бугун корхонада 18 нафар ишчи меҳнат қилмоқда.\n«Навоий» ЭИЗдаги истиқболли лойиҳалардан яна бири «Navoi Hunan Pulp» Ўзбекистон – Хитой қўшма корхонаси ҳисобланади. 2011 йилда фаолият бошлаган ушбу корхонага Ташқи иқтисодий фаолият Миллий банки 600 млн. сўмлик кредит ажратган. Лойиҳанинг умумий қиймати 4,2 млн. АҚШ долларини ташкил этади. Ҳозир корхонада 54 киши иш билан банд.\nЭИЗда республикамиз тижорат банкларининг кредитлари асосида ривожланиб бораётган, экспорт салоҳиятини йилдан-йилга ошираётган кўплаб қўшма корхоналарни мисол келтириш мумкин. «Полипропилен қувурлар» ШК, «Полиэтилен қувурлар» ШК, «KoUNGCylinder» ҚК, «Ariston Thermo-UTG» ҚК, «Olive Telecom» ҚК, «UzErae Alternator» ҚК, «UzMinda» ҚК, «Navoiy Beauty Cosmetics» ҚК, «UzKor Lighting» ҚК, «НРС Systems» ҚК, «Navoi Cable Connector» ХК, «Smart Communications» ҚК, «Novo Farm Kompelkt» ҚК, «UzHongKong» ХК каби корхоналар шулар жумласидандир.\nБундан ташқари, 2016-2017 йилларда «Навоий» ЭИЗда яна 5 та лойиҳа ҳаётга татбиқ этилиши режалаштирилган. Жумладан, «Ўзбекэнерго» ДАК томонидан электр энергияси учун электрон ҳисоблагичлар ва қуёш панелларини ишлаб чиқариш, «Dartlex Impex LLP» компанияси (Буюк Британия)нинг 2 та лойиҳасини амалга ошириш, яъни алюмин профиллари ва ПВХ профилларини тайёрлаш, «Ўзфармсаноат» АК томонидан тайёр дори воситаларини ишлаб чиқариш (хорижий ҳамкор: «Bravo Pharma» (Ҳиндистон) кўзда тутилган.\n– Тижорат банклари вилоятдаги кичик бизнес ва хусусий тадбиркорлик субъектларини молиялаштириш масаласига қай даражада эътибор қаратмоқда?\n– Эътироф этиш жоизки, мамлакатимизда яратилган қулай ишбилармонлик муҳити, бизнес ташкил этиш ва уни ривожлантириш борасида амалга оширилаётган кенг кўламли ислоҳотлар бугун халқаро миқёсда ҳам эътироф этилмоқда. Бунга жорий йил 25 октябрда эълон қилинган Жаҳон банкининг «Бизнесни юритиш 2017: бошқарув сифати ва самарадорлигини баҳолаш» ҳисоботидаги кўрсаткич ёрқин мисол бўла олади. Зеро, Ўзбекистон жаҳондаги 190 та мамлакат орасида ўзининг 87-ўриндаги мавқеини сақлаб қолгани ҳолда ушбу ҳисоботнинг 10 индикаторидан 5 тасида позициясини янада яхшилашга эришди.\nМаълумки, тадбиркорлик субъектларини интернет тармоғи орқали давлат рўйхатидан ўтказишнинг соддалаштирилган тартибини амалиётга жорий этиш ва «ягона дарча» тизимини янада такомиллаштириш туфайли корхонани рўйхатдан ўтказиш бўйича сезиларли ўсиш қайд этилди (25-ўрин, 17 поғонага ўсди). Қолаверса, кейинги йилларда бизнесни ташкил этиш тартиб-таомиллари тубдан соддалаштирилгани боис юртимиз аҳолиси ўз бизнесини очиш учун Швейцариядагидан – 1,8 марта, Германиядагидан – 1,9 марта, Япония ва Россиядагидан – 2 марта, Исроилдагидан – 2,2 марта, Греция ва Испаниядагидан – 2,3 марта, Ҳиндистондагидан – 4,7 марта, Хитойдагидан – 5,5 марта ва Бразилиядагидан – 14,5 маротаба кам вақт сарфламоқда. Бу мамлакатимизда тадбиркорлик субъектларига қулай шарт-шароит яратиш, ишбилармонларнинг қонуний ҳуқуқ ва эркинликлари кафолатларини янада кучайтириш борасида олиб борилаётган кенг кўламли ислоҳотларнинг амалий тасдиғи, десак айни ҳақиқатни айтган бўламиз.\nЎзбекистон Республикаси Президентининг 2016 йил 5 октябрда қабул қилинган «Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида»ги Фармони бу борадаги ислоҳотларнинг мантиқий давомидир. Мазкур Фармонда белгиланган вазифалар ижросини таъминлаш мақсадида «2016-2020 йилларда инвестицион ва ишбилармонлик муҳитини янада яхшилаш, тадбиркорлик фаолияти ривожланишини рағбатлантириш самарасини ошириш бўйича қўшимча чора-тадбирлар Дастури» тасдиқланди.\nДастурда Ўзбекистон банк тизими зиммасига ҳам қатор вазифалар юклатилган. Белгиланган вазифаларнинг ўз вақтида амалга оширилиши Марказий банк томонидан доимий назоратга олинган ва белгиланган муддатда улар ижросини таъминлаш бўйича зарур чоралар кўрилмоқда.\nЎзбекистон Республикаси Марказий банки Бошқаруви томонидан 2015 йил 1 январдан эътиборан, қайта молиялаш ставкасини амалдаги 10 фоиздан 9 фоизга тушириш бўйича қарор қабул қилинди. Бу, албатта, банк кредитлари бўйича фоиз ставкалари пасайишига асос яратди ва иқтисодиётнинг реал секторидаги инвестицион фаоллик ошишига олиб келди. Жумладан, кичик бизнес ва хусусий тадбиркорликни жадал ривожлантириш йўлида яратилаётган қулай имкониятлар самараси ўлароқ, кичик бизнес ва хусусий тадбиркорлик субъектлари ўз вақтида зарур молиявий ресурслар, айниқса, имтиёзли кредитлар билан таъминланмоқда. Натижада, сўнгги 5 йил давомида Навоий вилоятида тижорат банклари томонидан кичик бизнесни кредитлаш ҳажми 2,5 баробарга ўсди. Вилоят тижорат банклари томонидан кичик бизнес ва хусусий тадбиркорлик субъектларига ажратилган кредитлар миқдори 2012 йилда 242,3 млрд. сўмни ташкил этган бўлса, 2016 йилнинг 1 октябрь ҳолатига кўра, бу кўрсаткич 496,2 млрд. сўмга етди.\nАниқ мисолларга тўхталадиган бўлсак, Навоий шаҳридаги «Навбаҳор текстиль» МЧЖ шаклидаги қўшма корхона банк кредити ҳисобига муваффақиятли фаолият юритиб келмоқда. Мазкур корхона енгил саноат тармоғи, жумладан, тўқимачиликни ривожлантириш ва пахта хом-ашёсини қайта ишлашни кенгайтириш мақсадида ташкил этилган эди.\n«Навбаҳор текстиль» МЧЖ ҚКга Ўзбекистон Республикаси Вазирлар Маҳкамасининг 2014 йил 3 июлдаги «Давлат мулки объектларини кичик бизнес ва хусусий тадбиркорлик субъектларига сотиш борасидаги қўшимча чора-тадбирлари тўғрисида»ги қарори ижроси доирасида жами 10 млрд. 498 млн. сўмлик чет эл инвестицияси жалб этилган. Йилига 6 минг 300 тонна пахтани қайта ишлаш қувватига эга мазкур корхонада 220 киши иш билан банд. Шу йилнинг ўтган 9 ойи давомида корхона жами 14,6 млрд. сўмлик маҳсулот ишлаб чиқарди. Шундан 5,0 млн. АҚШ долларилик маҳсулот экспортга йўналтирилган.\nМухтасар айтганда, бу каби ютуқларнинг бари мамлакатимизда ишбилармонлик ва инвестиция муҳитини яхшилаш, кичик бизнес ҳамда хусусий тадбиркорлик субъектларини ҳар томонлама ҳимоя қилиш йўлидаги саъй-ҳаракатлар самарасидир.\nЁшлар истиқболи – энг олий мақсад\nЭндигина мустақил ҳаётга қадам қўяётган ёшларимизнинг бизнес ғояларини қўллаб-қувватлаш фаровон келажак пойдеворини мустаҳкамлаш демакдир. Шу боис ҳам, ёш тадбиркорларни ҳар томонлама қўллаб-қувватлаш, уларнинг ижтимоий ва ҳуқуқий манфаатларини ҳимоя қилиш, жамиятда муносиб ўрин эгаллашлари учун қулай муҳит яратишга алоҳида аҳамият берилмоқда. Хусусан, жорий йилнинг 9 ойи мобайнида ёш тадбиркорлар учун 16,5 млрд. сўмлик кредитлар ажратилиб, 4 минг нафардан зиёд ёшларнинг доимий бандлиги таъминланди.\nДавлатимиз раҳбарининг «Таълим муассасаларининг битирувчиларини тадбиркорлик фаолиятига жалб этиш борасидаги қўшимча чора-тадбирлар тўғрисида»ги Фармонида кичик бизнес ва хусусий тадбиркорликни ривожлантиришни янада рағбатлантириш, ёшлар, авваламбор, касб-ҳунар коллежлари битирувчилари учун қатор имтиёз, кафолат ва ҳуқуқлар белгилаб берилган. Бу борадаги эзгу саъй-ҳаракатларга Навоий вилояти тижорат банклари ҳам муносиб улуш қўшмоқда.\nЎтган беш йил давомида вилоят тижорат банклари касб-ҳунар коллежлари битирувчиларининг тадбиркорлик фаолиятини йўлга қўйиш учун жами 65,0 млрд. сўм миқдорида кредит ажратди. Бу борадаги кредитлаш ҳажми 2012 йилга нисбатан 6 баробар оширилди. Натижада жойлардаги коллеж битирувчилари иш билан таъминланиб, уларнинг касб-ҳунарни амалиётда пухта эгаллаши учун шарт-шароит ҳозирланди.\nТадбиркор аёлларга ғамхўрлик\nМаълумки, мамлакатимиз Биринчи Президентининг 2004 йил 25 майдаги «Ўзбекистон Хотин-қизлар қўмитаси фаолиятини қўллаб-қувватлаш борасидаги қўшимча чора-тадбирлар тўғрисида»ги Фармонида хотин-қизларнинг банк хизматларидан фойдаланишлари, айниқса, тадбиркорлик билан шуғулланиш истагидаги аёлларнинг микрокредитлар олиши учун муносиб шарт-шароит яратиш лозимлиги белгиланган эди.\nМазкур Фармон ва ҳукумат қарорлари ижросини таъминлаш мақсадида Марказий банк ҳамда тижорат банклари томонидан чора-тадбирлар дастури ишлаб чиқилди. Унга кўра, Навоий вилоятида хотин-қизларни иш билан таъминлаш, аёллар тадбиркорлигининг турли шаклларини ривожлантириш, улар учун имтиёзли кредитлар ажратиш борасида қатор вазифалар бажарилди.\n2016 йилнинг 9 ойи давомида тижорат банклари томонидан тадбиркор аёлларга 45,9 млрд. сўм имтиёзли кредитлар ажратилди. Бу кўрсаткич 2012 йилга нисбатан 2,5 баробар кўпдир. Мазкур кредитлар, асосан, аёллар меҳнатидан фойдаланиладиган ва улар бошқарадиган кичик корхоналарга берилган.\nИстеъмол кредитлари – фаровонлик омили\nБанклар халқимизга имтиёзли ва қулай шартлардаги истеъмол кредитларини таклиф этмоқда. Бу, албатта, оилаларни моддий жиҳатдан қўллаб-қувватлашда муҳим аҳамиятга эга. Навоий вилоятида ҳам бу борада эътирофга арзигулик ишлар амалга оширилди.\nШу йилнинг 9 ойи давомида вилоятдаги тижорат банклари томонидан 17,4 млрд. сўмлик истеъмол кредитлари ажратилган бўлиб, бу кўрсаткич ўтган йилнинг шу даврига нисбатан 132 фоизга ортди. Жумладан, «Асака» банкнинг Навоий филиали томонидан Фахриддин Хусеновга 5 млн. сўм миқдорида, «Ўзсаноатқурилишбанк»нинг Навоий филиали томонидан Дилнавоз Аслоновага 6 млн. сўм миқдоридаги истеъмол кредити (ёш оила сифатида ётоқхона мебеллари тўпламини сотиб олиш учун) ажратилди. ТИФ Миллий банкининг Навоий бўлими томонидан Сардор Хайруллаевга 15 млн. сўм миқдорида ва «Ҳамкорбанк» Навоий филиали томонидан Ҳамидулло Тўраевга 9 млн. сўм миқдоридаги истеъмол кредити маиший техника буюмларини харид қилиш учун берилганини мисол тариқасида тилга олиш мумкин.\nВилоятда банкларнинг истеъмол кредити билан турмушини яхшилаётган ва ҳаётидан мамнун бўлаётганлар сони тобора ортиб бормоқда. Банклар эса яқин истиқболда ушбу йўналишдаги ишлар кўламини янада кенгайтиришни мақсад қилган.\nБунёдкорлик йўлидаги одимлар\nЁш оилаларни ижтимоий ҳимоялаш, уларни замонавий уй-жой билан таъминлаш мақсадида тижорат банклари республикамизнинг барча ҳудудларида муайян лойиҳаларни ҳаётга татбиқ этмоқда.\nНавоий вилоятидаги тижорат банклари уй-жой қуриш, реконструкция қилиш ва сотиб олиш учун ипотека кредитларини ажратаяпти. 2016 йилнинг 1 октябрь ҳолатига кўра, ипотека кредитлари ажратилиши бўйича белгиланган режа тижорат банклари томонидан 2 баробардан зиёдроқ ҳажмда бажарилди. Яна ҳам аниқроғи, бу кўрсаткич 19 млрд. 420 млн. сўмни ташкил этди. Шундан ёш оилаларга 9 млрд. 645 млн. сўмлик ипотека кредитлари ажратилган бўлиб, бу борадаги режа 232 фоизга бажарилди.\nЎзбекистон Республикаси Президентининг 2009 йил 3 августдаги «Қишлоқ жойларда уй-жой қурилиши кўламини кенгайтиришга оид қўшимча чора-тадбирлар тўғрисида»ги ПҚ-1167-сонли Қарорига мувофиқ, намунавий лойиҳалар бўйича якка тартибдаги уй-жой қурилиши изчил амалга оширилмоқда. Хусусан, 2016 йилда вилоятнинг 9 туманида 151,0 млрд. 682 сўм қийматидаги 800 та намунавий уй-жой бунёд этилди. Ушбу қурилиш учун турар жой эгалари томонидан шакллантирилган 25 фоизлик бошланғич бадал маблағига қўшимча равишда «Қишлоқ қурилиш банк» томонидан 87 млрд. 780 млн. сўм, «Ипотека-банк» томонидан 27 млрд. 302 млн. сўм ҳамда ТИФ Миллий банки томонидан 36 млрд. 600 млн. сўм миқдорида маблағлар йўналтирилди.\nШу билан бирга, ёш оилаларнинг турмуш фаровонлигини ошириш бўйича ҳам аниқ чора-тадбирлар белгиланган. Ўзбекистон Республикаси Вазирлар Маҳкамасининг 2014 йил 8 сентябрдаги 250-сонли қарори билан тасдиқланган «Камолот»нинг кўп квартирали уйларидан ёш оилаларга квартиралар бериш масалаларини кўриб чиқиш тартиби тўғрисида»ги Низомнинг 3-бандига мувофиқ, квартиралар ёш оилаларга тижорат банклари томонидан сотиб олинадиган квартира қийматини тўлаш учун кредит ажратиш йўли билан мулк қилиб берилмоқда. Жумладан, ёш оилалар 5 йиллик имтиёзли давр билан, дастлабки бадални тўламасдан, Ўзбекистон Республикаси Марказий банкининг қайта молиялаштириш ставкасига тенг фоизда 20 йил муддатга имтиёзли ипотека кредитларини олиши мумкин. Мазкур Низомнинг 4-бандига кўра, квартираларни ипотека кредити асосида сотиб олиш ҳуқуқига турар жой шароитларини яхшилашга эҳтиёжманд сифатида ҳисобда турган ҳамда фан, санъат, адабиёт, спорт ва бошқа йўналишларда юксак натижаларга эришган ёш оилалар (қоидага кўра, давлат мукофотлари, «Ўзбекистон белгиси» кўкрак нишони соҳиблари, нуфузли халқаро ва республика мусобақалари, танлов ҳамда олимпиадалар совриндорлари) эга бўлмоқда.\n2015 йилда вилоятнинг 2 туманида 5 млрд. 534 сўм қийматидаги кўп квартирали 88 та «Камолот» уйларидан ёш оилалар учун квартиралар бунёд этилди. Ушбу қурилиш ишлари учун турар жойларга Халқ банкининг «Қизилтепа» филиали томонидан 1 млрд. 300 млн. сўм, «Зарафшон» филиали томонидан 4 млрд. 234 млн. сўм миқдорида маблағ йўналтирилди.\nРесурс базани ошириш – давр талаби\nЮртимизда олиб борилаётган самарали иқтисодий сиёсат ва таркибий ўзгаришлар мамлакатимиз банк-молия тизимининг барқарор ривожланиши учун мустаҳкам замин яратди.\nБугунги кунда тижорат банклари аҳолига миллий ва хорижий валютада янги омонат турларини ҳаётга татбиқ этган ҳолда ўз ресурс базасини янада мустаҳкамлашга эътибор қаратмоқда. Марказий банкнинг Навоий вилояти Бош бошқармаси Пул муомаласини тартибга солиш ва мониторинг бошқармаси бошлиғи ўринбосари Маликжон Холов билан суҳбатимизда ушбу йўналиш бўйича вилоятда эришилаётган натижалар ва келгусидаги вазифалар тилга олинди.\n– Вилоятдаги тижорат банклари аҳоли қўлидаги бўш маблағларни жалб этиш юзасидан қандай ўзига хос чора-тадбирларни амалга оширмоқда?\n– Ўзбекистон Республикаси Марказий банки ҳамда Фуқароларнинг банклардаги омонатларини кафолатлаш фонди томонидан бу борада аҳоли ва кичик бизнес субъектлари учун доимий тарғибот тадбирлари ташкил этилмоқда.\nМавжуд ҳуқуқий ҳужжатларга мувофиқ, аҳоли ва тадбиркорлар учун омонат ҳамда депозитларнинг янги, жозибадор турларини жорий қилиш, фуқароларнинг омонатларини ҳимоялашнинг ишончли кафолатларини таъминлаш юзасидан қатор чора-тадбирлар амалга оширилмоқда. Аҳолининг банкларга ишончини янада мустаҳкамлаш, омонатларни тижорат банкларига жалб қилиш учун қўшимча шарт-шароит, қулайлик ва имтиёзлар яратишга қаратилган зарур чора-тадбирлар шулар жумласидандир.\nЖисмоний шахсларнинг тижорат банклари депозит ҳисобварақларига жойлаштирилган пул маблағлари давлат томонидан ҳимояланган. Қолаверса, фуқароларнинг омонатлари бўйича ҳақ тўлашнинг ишончли кафолатлари қонунан таъминланганлиги аҳолининг тижорат банкларидаги депозитлари ҳажми ошишида муҳим омил бўлиб хизмат қилмоқда. Эътиборлиси шундаки, фуқароларнинг тижорат банклари депозит ҳисобварақларидаги омонатлари бўйича уларнинг миқдоридан қатъи назар, тўла ҳажмда ҳақ тўлашнинг кафолатланиши жаҳондаги иқтисодиёти ривожланган мамлакатларда ҳам кузатилмаган ҳолатдир. Айни жиҳат мамлакатимиз банк тизимига бўлган ишончни янада мустаҳкамламоқда.\nЖорий йилнинг ўтган даврида тижорат банклари томонидан аҳоли учун 40 дан зиёд турдаги қулай ва манфаатли миллий ва хорижий валютада омонатлар жорий қилинди. Умумий ҳисобда аҳолига таклиф этилаётган омонатлар сони 250 тадан ошиб кетди. Мазкур омонатларга тижорат банклари томонидан аҳоли қўлидаги бўш пул маблағларини жалб қилиш борасида тарғибот-ташвиқот ишлари олиб борилмоқда. Натижада, 2016 йил 1 октябрь ҳолатига кўра, аҳоли омонатлари қолдиғи 293,4 млрд. сўмни ташкил этди ва бу кўрсаткич ўтган йилнинг мос даврига нисбатан 55,2 млрд. сўмга ёки 29,7 фоизга кўпайди. Шунингдек, тижорат банкларига жалб қилинган депозитлар ҳажми 2015 йил 1 октябрга нисбатан 208,4 млрд. сўмга ёки 30,0 фоизга кўпайиб, 2016 йил 1 октябрь ҳолатига кўра, 888,5 млрд. сўмни ташкил қилди.\nБанкларда барча амалиётлар бир жойнинг ўзида амалга оширилиб, интернет тармоғи орқали интерактив хизматлар кўрсатиш йўлга қўйилган. Бу ортиқча вақт ҳамда харажатларни тежаш имконини бермоқда. Ушбу йўналишда юксак инновацион технологиялар қўллаган ҳолда замонавий банк хизматлари турини кўпайтириш бўйича қўшимча чора-тадбирларни амалга ошириш ҳам кўзда тутилган.\nПластик карталар ривожи\n– Бугун нақд пулсиз ҳисоб-китоблар тизимининг ишончли воситаси бўлмиш банк пластик карточкалари асосидаги савдо-сотиқ амалиётларини ривожлантириш масаласига алоҳида эътибор қаратилмоқда. Бу борада Навоий вилоятидаги ишлар кўлами қандай?\n– Иқтисодиётимиз жадал суръатлар билан ривожланиб бориши баробарида пластик карталар орқали нақд пулсиз ҳисоб-китоблар ҳажми ҳам кундан-кунга ошиб бормоқда. Мамлакатимиз банк тизимига жаҳоннинг ривожланган давлатларида бўлгани каби замонавий банк хизматлари жадал жорий этилмоқда.\nЖумладан, «SMS-банкинг», «Банк-мижоз» сингари қулай хизмат турлари ҳамда пластик карталар орқали қатор замонавий банк хизматлари татбиқ қилинаяпти. «Click» тизими товарлар ҳамда кўрсатилган хизматлар учун тўловларни амалга ошириш, ўз ҳисобрақамини бошқариш, жисмоний шахслар ўртасида пул ўтказмаларини уяли алоқа телефони ёки интернет тармоғи орқали банк иштирокисиз амалга ошириш имконини яратди.\nВилоятимиз банклари томонидан 2016 йил 1 октябрь ҳолатига кўра, муомалага чиқарилган пластик карталар сони 758 мингтани ташкил қилди. Ўтган йилнинг мос даврига нисбатан бу кўрсаткич 107 мингтага ёки 116 фоизга ортди.\nТўлов қабул қилувчи шохобчаларни тўлиқ тўлов терминаллари билан таъминлаш бўйича амалий чора-тадбирлар қилинди. Савдо ва пуллик хизмат кўрсатиш объектлари, коммунал тўловларни қабул қилувчи шохобчалар ва бошқа объектларга ўрнатилган ҳисоб-китоб терминаллари сони 9172 тани ташкил қилди. Ва ўтган йилнинг мос даврига нисбатан бу кўрсаткич 635 тага ёки 107 фоизга кўпайди. Бу борада хўжалик юритувчи субъектларга ўрнатилган ҳисоб-китоб терминаллари айланмалари доимий равишда таҳлил қилиб борилмоқда.\nВилоят тижорат банклари томонидан ўрнатилган инфокиосклар сони 74 тани, банкоматлар сони 28 тани ташкил этмоқда.\nБундан ташқари, тадбиркорларга терминалдан фойдаланганлик учун қатор имтиёзлар берилган. Жумладан, Республика Президентининг 2006 йил 3 августда қабул қилинган «Пластик карточкалар асосида нақд пулсиз ҳисоб-китоб тизимини янада ривожлантиришга оид қўшимча чора-тадбирлар тўғрисида»ги ПҚ-433-сонли Қарори, 1-бандига асосан, савдо ва пуллик хизмат кўрсатиш шохобчалари орқали кўрсатилган хизматларга пластик карталар асосида тўланган ҳажмидан амалдаги ставкага нисбатан 10 фоиз пасайтирилган ставка бўйича фойда солиғи ёки ягона солиқ тўлови тўланмоқда.\nБундан ташқари, 2016 йил 25 февралда Ўзбекистон Республикаси Марказий банки ва «Uzkart» банклараро чакана тўлов тизимини мувофиқлаштириш кенгаши томонидан тасдиқланган Банклараро чакана тўлов тизимида мижозларга хизмат кўрсатишда сўм пластик карточкалари орқали ҳисоб-китобларни амалга оширишда банк ва нобанк кредит ташкилотлари томонидан амал қилиниши лозим бўлган тарифлар режаси ҳам мавжуд. Унга асосан, 2014 йил 4 августда Ўзбекистон Республикаси Марказий банки ва «Uzkart» банклараро чакана тўлов тизимини мувофиқлаштириш Кенгаши томонидан тасдиқланган тарифлар режасида белгиланган ставкаларга бир қатор ўзгартиришлар киритилди:\n пластик карточкаларнинг туридан қатъи назар (шу жумладан, корпоратив карточкалар) фойдаланиш муддати тугаганда қайта эмиссия қилиш ёки алмаштириш бепул;\n банк эмитентидан қатъи назар, жисмоний шахснинг пластик карточкасидаги маблағларни бошқа бир жисмоний шахс пластик карточкасига ўтказиш ёки кирим қилиш бепул;\n жисмоний шахсларнинг пластик карточка ҳисобварағидаги қолдиқ маблағларга ҳисобланадиган фоиз Марказий банкнинг қайта молиялаш ставкасидан кам бўлмаган миқдорда (Марказий банкнинг жорий қайта молиялаш ставкаси 9 фоизга тенг) қилиб белгиланди;\n юридик шахс ва якка тартибдаги тадбиркор учун корпоратив пластик карточкани эмиссия қилиш 20 евродан\n5 еврога арзонлаштирилди;\n юридик шахс ва якка тартибдаги тадбиркорнинг йўқотилган ёки шикастланган корпоратив карточкалари ўрнига янгисини бериш 25 евродан 10 еврога камайтирилди;\n юридик шахслар ва якка тартибдаги тадбиркорларнинг корпоратив карточкаларига маблағлар ўтказилиши учун уларнинг асосий ҳисобварақларидан карточка ҳисобварағига маблағ кўчириш 0,5 фоиздан 1 фоизга кўпайтирилди.\nСирасини айтганда, Навоий вилоятида тижорат банклари томонидан мижозлар талабини қондириш, уларга қўшимча қулайликлар яратиш мақсадида пластик карталар асосида ҳисоб-китоблар тизимини такомиллаштиришга юксак эътибор қаратилмоқда. Бу вилоят банклари – юртимизда амалга оширилаётган изчил ислоҳотларнинг фаол иштирокчиси эканлигидан далолатдир.\nАйни пайтда вилоятдаги 13 та тижорат банкининг 35 филиали, 50 та мини-банки ҳамда 60 дан зиёд махсус кассалари орқали аҳолига барча турдаги банк хизматлари кўрсатилмоқда.\n«Навоий» эркин индустриал-иқтисодий зонасида бугунги кунда 24 та лойиҳа фаолият юритмоқда. «Навоий» ЭИЗ ташкил этилгандан буён жами 122 млн. АҚШ доллари миқдорида инвестиция киритилган. Киритилган инвестициянинг 35 фоизга яқини тўғридан-тўғри хорижий инвестициялар ҳисобланади. 2015 йил якуни билан 184,4 млрд. сўмлик маҳсулот ишлаб чиқарилган ва 5,1 млн. АҚШ долларилик маҳсулотлар экспорт қилинган. 2014 йилнинг мос даврига нисбатан экспорт ҳажми 3 баробар ошган.\nМижозлар нима дейди?\nБаҳодир Аҳмедов, Навоий вилояти, Қизилтепа туманидаги «Обидин» фермер хўжалиги раҳбари:\n– Фермер хўжалигимизда даставвал сут ва гўшт маҳсулотлари етиштирилар эди, бугун эса аҳоли эҳтиёжидан келиб чиқиб, балиқ етиштиришни ҳам йўлга қўйдик. Балиқ маҳсулотлари инсон организми учун зарур оқсил моддасига бой. Шу боис ҳам, сунъий кўл ташкил қилдик. Аҳамиятлиси, 5 гектар майдонни эгаллаган ушбу кўл ўртасида «Сокин диёр» дам олиш маскани ҳам мавжуд. Мамлакатимиз Мустақиллигининг 25 йиллиги арафасида ишга туширилган ушбу масканда мижозлар учун барча шароит муҳайё. Улар шу ернинг ўзида кўлдан тутилган балиқдан турли таомлар тайёрлатиб, истеъмол қилишлари, ҳордиқ чиқаришлари мумкин. Ҳозир талаб ва эҳтиёжлардан келиб чиққан ҳолда сазан, дўнгпешона, оқ амур балиқлари боқилмоқда. Кўлимизда йилига 20-25 тоннагача балиқ етиштириш мумкин. Келгусида маҳсулот тури ва сонини янада кўпайтириш ниятидамиз. Бунда, албатта, бизнинг молиявий ҳамкоримиз – «Микрокредитбанк» кўмагига таянамиз. Ушбу банк билан самарали ҳамкорлик қилаётганимиз туфайли ҳам фаолиятни кенгайтиришга муваффақ бўлдик. Айни пайтда фермер хўжалигимизда 15 киши иш билан таъминланган.\nАлижон Хидиров, «Nurota oltin bog‘lari» масъулияти чекланган жамияти раҳбари:\n– Боғдорчиликни йўлга қўйиш, интенсив боғлар яратиш, мева-сабзавот маҳсулотларини етиштириш ва уларни замонавий технологиялар асосида қайта ишлаш мақсадида 2014 йили фаолият бошлаган эдик. Ҳозирги кунга келиб, Нурота туманининг Алишер Навоий ширкат хўжалиги ҳудудида 400 га. ҳамда Ўзбекистон ширкат хўжалиги ҳудудида 100 га. майдонда интенсив боғ яратишга муваффақ бўлдик. Бунинг учун ТИФ Миллий банки филиалидан жорий йил март ойида узоқ муддатли имтиёзли шартлардаги 6 млрд. сўм миқдорида кредит маблағини олганмиз. Кредит эвазига 20 та иш ўрни яратилди. Ана шундай ғамхўрлик самараси ўлароқ, ўтган йиллар давомида корхонамиз Англияга 550 минг АҚШ долларилик шафтоли, олхўри ва майиз экспорт қилди.\n– 2006 йилдан буён фаолият юритиб келаётган «Муаззам Шариф» номли фермер хўжалигимизга балиқчиликни ривожлантириш мақсадида «Агробанк» АТБнинг Қизилтепа филиалидан 50 млн. сўм миқдорида кредит ажратилган эди, – дейди мазкур фермер хўжалиги раҳбари Олия Жумаева. – Банк кредити эвазига янги лойиҳа ҳаётга татбиқ этилгач, истеъмолчиларнинг балиқ маҳсулотларига бўлган талаби тўлақонли қондирилмоқда. Жорий йилнинг биргина 9 ойи давомида 1,6 минг кг. маҳсулот туманимиз бозорларида сотилгани фикримнинг тасдиғи бўла олади. Қувонарлиси шундаки, банк кредити эвазига фермер хўжалигимиз фаолияти самарадорлиги 40 фоиз ортди ва 3 та янги иш ўрни яратилди.\nХуршид Раҳмонов, «Кубаро Диёр» фермер хўжалиги раҳбари:\n– 2008 йилда 4 турдаги сут ва гўшт тайёрлаш билан иш бошлаган фермер хўжалигимизда бугун маҳсулот тури бир неча баробарга ортди. Бу, табиийки, бозорларимиздаги нарх сезиларли даражада пасайишини таъминламоқда. Биласиз, рақобат бор жойда маҳсулот сифати яхшиланиб, унинг нархи янада арзонлашади. Фермер хўжалигимиз фаолиятини ривожлантиришда «Агробанк» филиали 280 млн. сўм миқдорида кредит ажратгани айни муддао бўлди. 2015 йил ва жорий йилнинг ўтган 9 ойи мобайнида 30 минг литр сут ҳамда 10 минг кг. гўшт маҳсулотларини қайта ишлашга муваффақ бўлдик. Кредит эвазига маҳсулот тайёрлаш ҳажми 50 фоизга ошди, 7 та янги иш ўрни яратилди. Яқин келажакда музқаймоқ тайёрлаш ҳамда колбаса ишлаб чиқаришни мақсад қилганмиз.\n– Калава ип тайёрлашга мўлжалланган қўшма корхонамизда бугун 300 нафарга яқин ишчи ходим уч сменада меҳнат қилмоқда, – дейди «Baht-textile» Ўзбекистон – Россия – Лихтенштейн қўшма корхонаси Бош директори Фурқат Турсунов. – Мазкур иш ўринларининг 70 фоизи касб-ҳунар коллежи битирувчилари ҳиссасига тўғри келади. Корхонамиз «Ипак йўли» банкининг молиявий қўллаб-қувватлаши натижасида Германия, Швейцария, Италия давлатларининг замонавий технологиялари билан жиҳозланди. Ҳозир бу ерда 12 турдаги ип-калава ишлаб чиқарилмоқда. Шу йилнинг ўтган 9 ойи давомида 36,5 млрд. сўмлик маҳсулот тайёрланди. Ушбу маҳсулотларнинг аксарият қисми Россияга экспорт қилинмоқда. Корхонага хориждан олиб келинган технология йилига 900 тонна маҳсулот ишлаб чиқариш имконини яратмоқда.


ЛИПИЛЛАБ ТУРГАН ЧИРОҚЛАР - Ўзбекистон овози газетаси\nПойтахтимизнинг Мирзо Улуғбек тумани ТТЗ-1 мавзесидан таҳририятимизга телефон орқали мурожаат бўлди. «Юзрабод» маҳалласидаги кўпқаватли 12-уйда яшовчилар номидан қўнғироқ қилган киши хусусий уй-жой мулкдорлари ширкатида муаммолар кўпайиб кетгани, мурожаатларга жиддий эътибор берилмаётгани, отангга бор, онангга бор қабилида иш тутилаётганини айтиб, шикоят қилди.\nФотомухбир билан манзилга етиб борганимизда ўнлаб одам кўчада бизни кутиб турарди. Аввало ўзини Наргиза Сахабидинова деб таништирган уй боши билан суҳбатлашдик.\n— Аслида ҳудудимизда бизни қийнаётган кўп масала бор. Лекин, энг асосийси, аҳолини электр энергияси билан боғлиқ масала ташвишга солмоқда, — деди у. — Бу ерда 72 хонадон бор. Ёш болалар, қариялар, беморлар ёзнинг жазирама иссиғида электрсиз қолмоқда. Тахминан 10-12 кун олдин уйдаги чироқлар липиллай бошлади. Телевизор ўз-ўзидан ёниб-ўчадиган бўлди. Аввалига бунга эътибор бермадим. Аммо қўшниларда норозиликлар авж олди. Кимнидир телевизори, бошқасининг совитгичи куйганини айтишди. Электр ҳимоя қутиси (щит) 3 ойча аввал қисқа туташув натижасида ишдан чиққанди. Қўлбола мосламани ўрнатиб, амал-тақал қилиб таъмирлаб беришган. Яна муаммо чиқмасин, деб ширкатга бордим. Улар туман электр тармоқлари корхонасига мурожаат қилишимни айтишди.\nХуллас, корхонадан келган мутахассис 5-10 дақиқа нимадир қилган бўлди ва кетди. Афсуски, бу ҳеч қандай иш бермади. Шундан сўнг корхонага яна қўнғироқ қилдик. Лекин гўшакни кўтарган аёл бепарволарча «мурожаатингиз асосида усталар бориб келишди, шунинг учун буюртма қабул қилолмайман», деб жавоб берди. Қайта-қайта қўнғироқлар кор қилмагач, маҳалла фуқаролар йиғини раисидан маслаҳат сўрадим. У киши прокурор номига ариза ёзиш кераклигини айтди. 7 июль шанба куни кечга яқин 12-уй аҳолиси иштирокида ариза ёзиб, раисга топширдик. Орадан 5 кун ўтса ҳам, ҳеч ким ҳатто хабар олмади.\n— Кеча яна туман электр тармоқлари корхонасига қўнғироқ қилдик. Аммо улар яна буюртмамизни рад этишди, — қўшимча қилди Галина Григорева. — Сабабини сўрасам, «ҳозирча бизда кўчма лаборатория йўқ, буюртмангиз қайд этилган», деди қўнғироққа жавоб берган одам. Ёзнинг жазирама кунларида хоналарни совитиш у ёқда турсин, музлаткичларни ҳам ишлата олмаяпмиз.\n— Туман электр тармоқлари корхонасидан келган усталар ҳимоя қутисига токни ушлаб турувчи мослама қўйиб кетди. Аммо у хавфсизлик қоидаларига жавоб бермайди, — деди фуқаро Вера Дагаева. — Агар кимнингдир хонадонидаги электр тизимида шикастланган қисм бўлса, ёнғин чиқиши мумкин. Аслида мазкур ускуна бирор-бир хавф бўлса, автоматик тарзда ўчиши керак. Улар ўрнатган ускуна эса қотирилган ва хавф туғилганда ўчмайди. Усталардан муаммонинг сабабини сўрасак, аниқ жавоб айтишмади. Мосламани бир неча бор ўчириб-ёқди-да, қайтиб кетди. Энг ёмони, уланган жойдаги сим узилган, тез-тез ўт чақнаб турибди. Бу ҳаёт учун хавфли. Айниқса, болалар билмасдан тегса, ўлимга ҳам олиб келиши мумкин.\nФуқароларнинг бири қўйиб, бошқаси бир-бирининг гапини тасдиқлар, хавотир билан сўзларди.\nБиз одамлар билан гаплашиб турганимизда ҳудуд мутасаддилари ҳам етиб келишди. Улар вазиятдан хабардор экан. Лекин ҳокимият вакиллари ва округ раҳбари энди эшитиб турганини айтди. Табиийки, одамлар орасида ғала-ғовур, норозилик бошланди.\n— Мени ҳам эшитадиган борми? Дардимни кимга айтсам бўлади? — деди 80 ёшлар атрофидаги отахон. — Станислав Винерскийман, 11-уй, 28-хонадонда яшайман. 7 июль куни соат 12 ларга яқин тушунарсиз ҳолатда чироқ ўчиб қолди. Бир соатча вақт ўтиб, чироқ липиллаб ёна бошлади. Натижада музлаткичим куйди. Устани чақирсам, двигатели ва рельси ишдан чиққанини айтди. Нафақадаги одам учун янги музлаткич сотиб олишнинг иложи йўқ. Бу ҳам етмагандек, уйимиз ҳар куни соатлаб электр тармоқдан узиб қўйиляпти.\nМасаланинг ечимини излаб туман электр тармоқлари корхонасига бордик. Улар бу муаммони маҳалла ҳал қилишини айтди. Маҳалла раиси эса ширкатга жўнатди. Буни қарангки, ширкат мени яна ТЭТ корхонасига боришим кераклигини, бу муаммо уларга тегишли эмаслигини айтди. 80 ёшга кирган одамни яна қанча сарсон қилиш мумкин? Наҳот, юзлаб одамнинг тақдири ҳеч кимни қизиқтирмаса?..\nТўғриси, отахоннинг бу саволларига қандай жавоб беришга ҳайрон эдик. Станислав ота 11-уйдаги яна бир қанча муаммоларни санаб чиқди. Уйнинг қувурлари эскиргани, бадбўй ҳид чиқариши ҳақидаги гапларини бошқалар ҳам тасдиқлади.\n— Аёлим қанд касали билан оғрийди. Кичкина набираларим бор. Шундай иссиқда электрсиз кўп қаватли уйда ўтиришнинг ўзи бўлмаяпти, — деб гап бошлади яна бир нуроний. — Биринчи қаватда 8 та дўкон бор. Улар ҳам аҳоли учун ажратилган тармоққа уланган. Ҳар бирида 5-6 тадан музлаткич доимий равишда ишлаб туради. Бу, албатта, кучланишга олиб келади-да. Улар учун алоҳида тармоқ тортилиши керак, деб ўйлайман. Ана шунда бу каби кўнгилсиз ҳолатлар рўй бермайди.\nСўзининг охирида отахон билан танишдик. Аҳмаджон ота Ризаев ҳам 11-уйда истиқомат қилар экан. Суҳбатимизни тинглаб турган қўшниси Светлана Орхиреева қўшимча қилди:\n— Мавзеимизда 50 та кўп қаватли уй бор. Уларнинг ҳаммаси учун 3 та электр шкаф ўрнатилган. Ёнгинамизда мактаб, болалар боғчаси, стадион бор. Улар ҳам аҳоли учун ажратилган электр тармоғидан фойдаланади. Айниқса, стадиондаги тунги ёриткичлар ишга тушганда хонадонларга ток яхши етиб келмайди. Чироқларимиз хира тортиб қолади...\n— Аҳолининг норозиликларидан кўчага ҳам чиқа олмай қолдим, — деди куйиниб 11-уй бошиси Вера Бандаренко. — Таъмирланган электр ҳимоя қутилари хавфсизликка жавоб бермайди. Ҳимоя қутиси ўрнатилган жойга яқин яшовчилар учун айниқса хавф катта. Аввал ҳам бир неча бор уста чақирганмиз. Улар келиб, 2-фазани ўчириб, ёқади. Унисига, бунисига ўтказади. Муаммонинг келиб чиқиш сабабини ўрганмасдан, қайтиб кетишади. Кўпчиликнинг маиший техника воситалари куйиб, яроқсиз ҳолатга келиб қолмоқда. Қўлимдан келгани — жойларга мурожаат қилиш. Натижаси эса кўриб турганингиздек...\nОдамлар яна бир қанча муаммолар ҳақида гапиришди. Айтишларича, кеч тушган маҳал кўпқаватли уйлар атрофида ўсмир йигитлар автопойга ўйнар ва бу болалар ҳаётига хавф солаётган экан. Бир неча бор кичик автоҳалокатлар ҳам содир бўлган экан. Хуллас, бир қарашда обод маҳалла рўйхатига киритиш мумкин бўлган бу ҳудудда ўзига яраша камчиликларни кузатдик. Уларнинг ечими юзасидан олиб борилаётган ишлар ҳақида сўраб, масъулларга юзландик.\n— Тўғри, фуқаролар бизга мурожаат қилди, — деди «Юзробод» маҳалла фуқаролар йиғини раиси Абдумалик Эрназаров. — Бу ҳолат биринчи марта эмаслиги ҳам ҳақиқат. Маҳалламиз фаоллари билан қўлимиздан келган барча чораларни кўряпмиз. Аммо электр масаласини ҳал қилиш бизга боғлиқ бўлмагани боис, ожизмиз. Прокурор номига ёзилган аризани секторга олиб бориб бердим. Тез орада улардан жавоб келиб қолади, деган умиддаман.\n— Ҳудудимиздаги кўп қаватли уйлардаги муаммолар босқичма-босқич ҳал қилиняпти, — деди «Юзробод Обод Сервис» ширкати раиси Шоҳруҳ Шояқубов. — Атрофни бетонлаштириш ишлари деярли ниҳоясига етди. Айни пайтда ҳал қилиниши керак бўлган 3 та муҳим масала бор. Аввало, аҳоли хонадонларини ҳашаротларга қарши дорилаш керак. Иккинчиси, 11- ва 12-уй ўртасида ёрилган жой бор, уни таъмирлаш талаб этилади. Шунингдек, канализация қувурлари янгисига алмаштирилади. Айни пайтда 17-уйда бу иш ниҳоясига етказилмоқда. Бошқа масалаларда ҳам мурожаатларни қайд этиб боряпмиз. Аҳолига энг яқин ташкилот бўлганимиз учун ҳар қандай масалада ширкатга ва маҳаллага мурожаат бўлади. Қўлимиздан келганча уларга маслаҳат берамиз, йўл-йўриқ кўрсатамиз, муаммоларни бартараф этишга кўмаклашамиз.\nАҳоли мурожаатларини тингладик, саволлар, муаммоларни ўзимиз учун қайд этдик. Кетмоқчи бўлиб турганимизда лаблари титраб, кўзларида ёш билан 11-уйдан бир аёл югуриб ёнимизга келди. Уйга кириш йўлагидаги электр ҳимоя қутисидан резинанинг куйган ҳиди келаётгани, ёнғин чиқиш хавфи борлигини айтди. Фотомухбир билан кўрсатилган жойга борганимизда аччиқ ҳиддан йўлакка кириб бўлмасди. Биз электр тизими мутахассиси эмаслигимизни билиб, югуриб келган аёлнинг шашти пасайди. Кўзларида умидсизлик кўринди. Ишхонага қайтгунча ўша аёлнинг «ёш болам бор, илтимос бирор ёрдам қилинглар», деган гапи хаёлимдан кетмади...\nМақола тайёр бўлгунча ҳудуд аҳолиси бизга бир неча бор қўнғироқ қилди. Айтишларича, туман электр тармоқлари корхонаси маҳалла аҳли журналистларни чақирганидан норози бўлибди. Бир неча кун давомида липиллаб турган чироқ энди ҳар куни соатлаб ўчириб қўйилаётган экан...


Бир ҳафтада 1,3 минг қочқин Бельгиядан бошпана сўради\n12:53 / 05.10.2015\nЎтган ҳафтада Бельгия ҳукуматидан асосан Афғонистон, Сурия ва Ироқ фуқаролари бўлган 1,3 минг нафардан зиёд қочқин бошпана сўради. Мазкур кўрсаткич аввалги ҳафтага нисбатан 10,66 фоиз кўп деганидир. Бу ҳақда Бошпана ва миграция масалалари идораси хабар қилди.\nЎз навбатида, ироқлик бошпана сўровчилар сони камайгани қайд этилди. Аввалроқ эса Бельгия иммигацион ҳукумати Facebook орқали қироллик ҳудудидаги Ироқ фуқароларига қочқин мақоми берилмаслиги ва уларга яшаш ҳуқуқи тақдим этилмаслигини маълум қилган эди.\nБельгия ҳукумати ироқликларни қочқин эмас, балки иқтисодий муҳожирлар сифатида кўрмоқда. Бошпана ва миграция масалалари бўйича Бельгия давлат котиби Тео Франкеннинг сўзларига қараганда, Бельгия ҳудудига кириб келган қочқинларнинг аксарият қисми ироқлик, янада аниқроқ айтганда, Бағдод шаҳридан.\nУларнинг кўпчилиги 25-45 ёшдаги эркаклар бўлиб, Сурия фуқароларидан фарқли равишда, мамлакатга ёлғиз, турмуш ўртоқлар ва фарзандларсиз келишган.\nРасмий маълумотларга қараганда, август ойида Бельгияга қадар етиб келган 5,6 минг қочқиннинг 47 фоизи ироқликлар ҳисобланади.